অসমৰ প্ৰধান ফলমূলসমূহৰ বিজ্ঞানসন্মত কৃষি প্ৰণালী : — Vikaspedia\nবীজ আৰু পুলি নিৰ্বাচন -\nনাৰিকল আৰু তামোলৰ পুলিবাৰী প্ৰস্তুতি আৰু প্ৰতিপালন -\nমূল বাগিচাত পুলি ৰোপণ -\nগছক গঢ় দিয়া, ডাল-পাত কটা আৰু পোখা-পুলি অপসাৰণ -\nঅন্তৰ্ৱতী শস্য আৰু সেউজ সাৰৰ ব্যৱহাৰ -\nফলমূল শস্যৰ আনুষংগিক বিসংগতি -\nঅসমৰ মাটি আৰু জলবায়ু বিভিন্ন জাতৰ ক্ৰান্তীয় আৰু উপক্ৰান্তীয় ফলমূলৰ খেতিৰ বাবে উপযোগী। ফলমূলৰ বাগিচা এখনৰ পৰা পথাৰশস্যৰ তুলনাত প্ৰতি একক মাটিত পোৱা উৎপাদিত সামগ্ৰীৰ পৰিমান যথেষ্ট বেছি হোৱাৰ লগতে তাৰ বজাৰ মূল্যও বেছি। তদুপৰি মানৱ দেহৰ পুষ্টি সাধনৰ বাবে আৱশ্যক হোৱা শ্বেতসাৰ, প্ৰ’টিন, চৰ্বী আদি আমি পথাসশস্য ধান, মাহ, সৰিয়হ, আলুজাতীয় শস্য আদিৰ পৰা পাওঁ যদিও আৱশ্যকীয় খাদ্যপ্ৰাণ আৰু খনিজ লৱণৰ বাবে ফলমূল বা শাক-পাচলিয়েই হ’ল উৎকৃষ্ট উৎস। নৈজ্ঞানিক ভিত্তিত সু-পৰিকল্পিতভাৱে প্ৰতিষ্ঠা কৰা ফলমূলৰ বাগান এখনৰ প্ৰা প্ৰতিবছৰে সুদৃঢ় উৎপাদন পোৱাৰ লগতে ফলমূলসমূহ ফলৱতী হোৱাৰ আগৰ কালছোৱাত বাগানৰ মাজত খালী ঠাইখিনিত নানাবিধ হ্ৰস্বকালীন শস্যৰ খেতি কৰি আৰ্থিকভাৱে লাভৱান হোৱাৰ লগতে বাগিচাখনৰ পৰিচৰ্যাৰ বাবে আৱশ্যক হোৱা মূলধন একেডৰা মাটিৰ পৰাই পাব পাৰি।\nঅসমৰ কৃষকে অতীজ্ৰে পৰা তামোল, নাৰিকল, কল, নেমুটেঙা আদি ফলমূলৰ খেতি কৰি আহিছে যদিও বিজ্ঞানসন্মত কৃষিপ্ৰণালীৰ বিসয়ে থকা জ্ঞানৰ সীমাবদ্ধতাৰ বাবে বহু সময়ত আশানুৰূপ উৎপাদন নাপায়। এই লেখাটিত অসমৰ কৃষি জলবায়ুত ব্যৱসায়িক ভিত্তিত খেতি কৰি লাভৱান হ’ব পৰা অসমৰ প্ৰধান ফলমূলসমূহৰ বিজ্ঞানসন্মত কৃষি প্ৰণালীৰ সকলোবোৰ দিশ সামৰি কৃষকৰ উপযোগীকৈ প্ৰস্তুত কৰিবলৈ চেষ্টা কৰা হৈছে।\nঅসমত ব্যৱসায়িক ভিত্তিত খেতি কৰা ফলমূলসমূহ বহু বৰ্ষজীৱী আৰু ৰোপণৰ কেইবা বছৰৰ পাছতহে এইবোৰ ফল ধাৰণৰ বাবে সক্ষম হয়। সেয়েহে ফলমূলসমূহৰ খেতিৰ পৰা ইপসিত উৎদানৰ পাবৰ বাবে মাটি, জলবায়ু আৰু স্থানীয় পৰিস্থিতিৰ লগত খাপ খুৱাই অনুমোদন জনোৱা উন্নতজ মানৰ সঁচ নিৰ্বাচন কৰি ৰোপণ কৰা আৱশ্যক। অসমৰ কৃষি জলবায়ুৰ বাবে অনুমোদন জনোৱা ফলমূলৰ জাতসমূহ তলত উল্লেখ কৰা হ’ল।\nগছৰ গঠন আৰু উচ্চতা অনুসৰি কলৰ জাতসমূহ তিনিটা ভাগত ভাগ কৰা হৈছে।\nক)চাপৰ জাত: জাহাজী\nখ)মধ্যমীয়া ওখ জাত: চেনিচম্পা, মালভোগ, বৰ জাহাজী\nগ)ওখ জাত: জাতি কল, ভীমকল, কাচকল, মনোহৰ\nমাটিকঁঠালৰ জাত প্ৰধানকৈ তিনিটা যদিও অসমৰ জলবায়ুত অধিক উৎপাদন পাবৰ বাবে ‘কিউ’ আৰু ‘কুইন’ নামৰ জাত দুটাহে অনুমোদন জনোৱা হৈছে। কুইন মাটিকঁঠালৰ আগতীয়া জাত, পাতবোৰৰ দুয়ো দাঁতি কাঁইটীয়া, ফলবোৰ সৰু, ৰসাল, বেছি মিঠা আৰু অঁহীয়া। ‘কিউ’ৰ উৎপাদন বেছি, পাতবোৰ দীঘল আৰু পাতৰ দাঁতিত কাঁইট নাথাকে, ফলৰ ওজন ২ কেজিতকৈ বেছি। ফলবোৰ মঙহাল আৰু কম আঁহযুক্ত হোৱাৰ বাবে জাম, জেলি, স্কোৱাচ আৰু পৰিষফুটন সামগ্ৰী(Processed Product) তৈয়াৰ কৰিবৰ বাবে উপযোগী।\nকমলাটেঙাৰ উৎকৃষ্ট জাত হ’ল খাচী মেন্দেৰিণ।\nনেমুটেঙা বুলিলে সাধাৰণতে কাজি নেমু(Lemon) আৰু গোল নেমু(Lime)কে বুজোৱা হয়। অসমৰ ঠাইবিশেষে এই নেমু দুবিধ বিভিন্ন নামত পোৱা যায়। কাজি নেমুৰ গুটি নথকা জাত হ’ল ‘আচাম লেমন’ আৰু গোল নেমুৰ থলুৱা ঘূৰণীয়া জাতবোৰেই অসমৰ কৃষি জলবায়ুৰ বাবে উপযোগী।\nঅসমত তামোল খেতিৰ বাবে থলুৱা জাত ‘কাঁহিকুছি’ আৰু ‘কাছাৰ’ অতি উত্তম যদিও ব্যৱসায়িক ভিত্তিত ‘মোহিত নগৰ’, ‘সুমংগলা’, ‘শ্ৰীমংগলা’ আদি জাতৰ খেতিও কৰিব পাৰি।\nনাৰিকলৰ জাত প্ৰধানকৈ দুবিধ- ওখ আৰু চাপৰ জাত। ভাৰতবৰ্ষ তথা পৃথিৱীৰ আন আন দেশবোৰতো ওখ জাতৰ নাৰিকলৰ খেতিয়েই প্ৰধানকৈ ব্যৱসায়িক ভিত্তিত কৰা হয়। অসমৰ কৃষি জলবায়ুৰ বাবে অনুমোদন জনোৱা জাতসমূহ হ’ল- থলুৱা জাত- আচাম টল, বেংগল হাজাৰী, বেংগল চিলেকটেড, টি*ডি হাইব্ৰিড(বৰ্ণসংকৰ জাত) আৰু কামৰূপা। কামৰূপা নামৰ উচ্চ উৎপাদনক্ষম জাতিবিধ উদ্যানশস্য গৱেষণা কেন্দ্ৰ কাঁহিকুছিত অসমৰ ওখ জাতবোৰৰ পৰা নিৰ্বাচন কৰি উদ্ভাৱন কৰা হৈছে।\nঅসমৰ মাটিত ৰোপণ কৰিব পৰা লিছুৰ উন্নত জাতবোৰ হৈছে- মোজাফৰপুৰ, কেলকেটা, ডেৰাডুন, চিডলেছ, চাহৰাণপুৰ, ৰ’জ চেনটেড আৰু চাইনীজ গ্ৰীণ।\nপুচা দেলিচিয়াচ, পুচা মেজেষ্টি, পুচা নানহা, পুচা ডোৱাৰ্ফ আদি অসমৰ বাবে উন্নত জাত। পুৱা ডোৱাৰ্ফ আৰু পুচা নানহা জাত দুটা চাপৰ, উচ্চ উৎপাদনক্ষম আৰু একলিংগী।\nৰুদ্ৰাক্ষি, চিলন, চিংগাপুৰ আৰু কঁঠালৰ উন্নত সঁচ। তদুপৰি অসমত ৰোৱাৰ বাবে বহুতধৰণৰ অধিক উৎপাদনক্ষম উন্নত থলুৱা জাত পোৱা যায়।\nমাতৃ গছ নিৰ্বাচন:\nবেমাৰ আৰু পোক-পতংগৰ দ্বাৰা আক্ৰান্ত নোহোৱা অধিক উৎপাদনক্ষম আৰু উন্নত গুণসম্পন্ন ফল ধাৰণ কৰা বাৰীৰ পৰাহে বীজ নতুবা অংগজ প্ৰজনন সামগ্ৰীৰ বাবে মাতৃ গছবোৰ নিৰ্বাচন কৰি ল’ব লাগে। বিশেষকৈ বীজৰ পৰা বংশ বিস্তাৰ কৰা ফল নাৰিকল আৰু তামোলৰ বীজ সংগ্ৰহৰ বাবে মাতৃ গছ নিৰ্বাচনেই হ’ল প্ৰথম আৰু মুখ্য পদক্ষেপ। মাতৃ গছ নিৰ্বাচন সঠিক নহ’লে তাৰ পৰা সংগ্ৰহ কৰা বীজ ব্যৱহাৰ কৰি ভাল উৎপাদন পাব নোৱাৰি।\nনাৰিকলৰ মাতৃ গছ নিৰ্বচন:\nক)মতৃ গছজোপা পোন, পাতবোৰ উজ্জ্বল সেউজীয়া আৰু চুটি হ’ব লাগে। বছৰৰ সকলো সময়তে গছজোপাৰ ২৮-৩০টা স্বতন্ত্ৰ পাত থাকিব লাগে।\nখ)মাতৃ গছজোপাৰ বয়স ২০ বাছৰৰ ওপৰ হোৱা উচিত। সাধাৰণতে ২০-৬০ বছৰ বয়সৰ উচ্চ উৎপাদনক্ষম গছ মাতৃ গছৰ বাবে নিৰ্বাচন কৰা হয়।\nগ)নাৰিকলৰ ফল ধাৰণ কৰা মূল ঠাৰিডাল শকত আৰু মজবুত হ’ব লাগে।\nঘ)গছজোপা বছৰি সমপৰিমাণৰ ১০০ বা ততোধিক মধমীয়া আকৃতিৰ ফল উৎপাদন কৰা হ’ব লাগে।\nঙ)মাতৃ গছজোপা গুটি সৰা ৰোগ প্ৰতিৰোধসম্পন্ন হোৱা উচিত।\nচ)গছজোপাৰ মুকুট অংশ ভালকৈ মেল খোৱা আৰু গোলাকাৰ হ’ব লাগে।\nছ)সঁচৰ বাবে নিৰ্বাচিত গছজোপা গোহালিৰ কাষত বা পচনসাৰৰ গাঁতৰ কাষত হ’ব নালাগে।\nতামোলৰ মাতৃ গছ নিৰ্বাচন\nক)মাতৃ গছজোপা সোনকালে ফল ধাৰণ কৰা উচ্চ উৎপাদনক্ষম আৰু প্ৰতিবছৰে ফল ধাৰণ কৰা উচিত।\nখ)নিৰ্বাচিত মাতৃ গছজোপাৰ বয়স ২৫-৫০ৰ ভিতৰত হ’ব লাগে।\nগ)গছজোপাত ১০ টাতকৈ অধিক মেলা পাত আৰু কমেও চাৰিটা থোক থাকিব লাগে।\nঘ)গছজোপা নিৰোগী হোৱাৰ লগতে অকালতে ফল সৰা সমস্যা থাকিব নালাগে।\nসুমথিৰা টেঙাৰ মাতৃ গছ নিৰ্বাচন:\nক)সুমথিৰা টেঙাৰ বীজৰ বাবে ফল সংগ্ৰহ কৰা মাতৃ গছজোপাৰ বয়স ২০-৩০ বছৰৰ ভিতৰত হ’ব লাগে।\nখ)গছজোপা সুস্থ, সবল আৰু আৰ্থিক উৎপাদনক্ষম হোৱা উচিত।\nগ)প্ৰতিবছৰে সমভাৱে উন্নত মানৰ ফল ধাৰণ কৰা মাতৃ গছৰ পৰাহে বীজৰ বাবে ফল সংগ্ৰহ কৰিব লাগে।\nতামোল আৰু নাৰিকলৰ বংশ বৃদ্ধি একমাত্ৰ বীজৰ পৰাই কৰা হয়। সেয়েহে নিৰ্বাচিত মাতৃ গছৰ পৰা পূৰঠ ফলবোৰ উপযুক্ত সময়ত সংগ্ৰহ কৰি বীজতলীত পচাই লৈ পুলি তৈয়ৰ কৰি ল’ব লাগে। নাৰিকলৰ ১১-১২ মহীয়া পূৰঠ ফল নৱেম্বৰৰ পৰা জানুৱাৰী মহৰ ভিতৰত আৰু তামোলৰ বীজবোৰ মে’-জুন মাহত গছজোপাৰ ওপৰে-তলে দুটা থোক বাদ দি মাজৰ থোকবোৰৰ পৰা সংগ্ৰহ কৰিব লাগে। তামোলৰ সংগৃহীত বীজবোৰ পানীত ডুবাই দিলে যিবোৰ বীজৰ বেটুটো ওপৰমুৱা হৈ থাকে সেইবোৰ বীজহে পুলি পচবৰ বাবে বাছনি কৰিব লাগে। এনেদৰে নিৰ্বাচিত বীজৰ পৰা তৈয়াৰ পৰা পুলিবোৰ সোনকালে অংকুৰণ হোৱৰ লগতে পুলিবোৰো সবল হয়। সাধাৰণতে তামোলৰ বীজবোৰ পচোৱাৰ ৪০ দিনমান মাছত আৰু নাৰিকলৰ বীজবোৰ পচোৱৰ ৩ মাহৰ পৰা অংকুৰণ আৰম্ভ হয়। পচোৱাৰ ৬ মাহলৈকে অংকুৰণ নোহোৱ নাৰিকলৰ বীজবোৰ বীজতলীৰ পৰ আঁতৰাই দিয়া উচিত, কিয়নো এনে বীজৰ পৰা হোৱা পুলিবোৰ ৰোপণৰ বাবে অনুপযুক্ত। নিয়মীয়াকৈ প্ৰতিপালন কৰা নাৰিকল আৰু তামোলৰ পুলিবোৰ নিম্নোক্ত দিশসমূহ বিবেচন কৰি মূল পথাৰত ৰোপণ কৰা উচিত।\nনাৰিকলৰ পুলিবোৰ ১২-১৮ মহীয়া হোৱাৰ লগতে পাঁচটা বা ততোধিক পাত থকা, নিৰোগী গুৰি শকত আৰু সোনকালে চিৰিলি পাত ওলোৱা(পুলিটোৰ তলৰ এটা বা দুটা পাত ফাটিবলৈ ধৰা) হ’ব লাগে। একেদৰে তামোলৰ পুলিবোৰো ১২-১৮ মহীয়া হোৱাৰ লগতে ৪-৫ টা পতযুক্ত, চাপৰ, গুৰি শকত আৰু নিৰোগী হোৱা উচিত। এনেদৰে নিৰ্বাচন কৰি ৰোপণ কৰা পুলিবোৰ সোনকালে ফল ধাৰণ সক্ষম আৰু উচ্চ উৎপাদনক্ষম হয়।\nকলৰ খেতি পোখা-পুলি(Sucker) নতুবা গছৰ মূঢ়াৰ পৰা কৰা হয় যদিও পোখা-পুলিয়েই কলৰ উৎকৃষ্ট ৰোপণ সামগ্ৰী। কলগছৰ পোখা-পুলিবোৰ দুইধৰণৰ- এবিধৰ গুৰিটো শকত, আগৰ ফালে ক্ৰমে লাহি আৰু পাতবোৰ তৰোৱাল আকৃতিৰ। এনে পুলিবোৰক তৰোৱালপতীয়া পুলি(Sword Sucker) বোলা হয়। আনবিধ চুটি, পাতবোৰ বহল, স্থূলকাণ্ডৰ আকাৰ সৰু আৰু পাতৰ গুৰিৰ পৰা আগলৈ প্ৰায় সামন আকাৰৰ। এইবিধ পুলিক বহল পাতৰ পুলি(Water Sucker) বোলা হয়। তৰোৱাল আকৃতিৰ পাতৰ পুলিবোৰ ৰোপণৰ পছত সোনকালে ডাঙৰ হয় আৰু কম দিনত ফল ধাৰণ কৰে। আনহাতে বহল পাতৰ পুলিবোৰ দুৰ্বল হয় আৰু ফল ধাৰণত পলম হয়। সেয়েহে ৰোপণৰ বাবে তৰোৱাল আকৃতিৰ ৩-৪ মহীয়া স্বাস্থ্যৱান আৰু ১.৫ৰ পৰ ২ কিলোগ্ৰাম ওজনৰ পোখা-পুলি নিৰ্বাচন কৰি ল’ব লাগে। নিৰ্বাচিত পুলিবোৰৰ গাত লাগি থকা শুকান ঢকুৱাবোৰ আঁতৰাই গুৰিৰ পৰা ৩০-৪৫ চে.মি. ওপৰত হেলনীয়াকৈ কাটি ল’ব লাগে। তদুপৰি স্থূলকণ্ডৰ গাত লাগি থকা শিপা আৰু শল্কপত্ৰবোৰ সাৱধানে আঁতৰাই ল’ব লাগে।\nমাটিকঁঠালৰ খেতিত পুলি(Ground Sucker), পোখা(Slip) আৰু ফলৰ ওপৰত থকা মুকুট(Crown) ৰোপণ সামগ্ৰীৰূপে ব্যৱহাৰ কৰা হয়। পুলি বা পোখা ৰোৱাৰ ১২ মাহৰ পাছৰ পৰাই ফুলিবলৈ আৰম্ভ কৰে। আনহাতেদি মুকুট সঁচ হিচাপে ৰোপণ কৰিলে ১৯-২০ মাহৰ পাছৰ পৰাহে ফুলিব ধৰে। সেয়েহে ব্যৱসায়িক ভিত্তিত কৰা খেতিত ৫-৬ মহীয়া ৩৫০-৪৫০ গ্ৰাম ওজনৰ পুলি বা পোখাহে ৰোপণ কৰা উচিত। পুলি ৰোপণ কৰি কৰা খেতিত পোখাৰ তুলনাত কিছু আগতীয়াকৈ ফল চপাব পৰা যায় যদিও পোখাৰ পৰা হোৱা ফলবোৰ ডাঙৰ আৰু সম আকাৰৰ হয়।\nকমলা টেঙাৰ বংশ বিস্তাৰ বীজ নতুবা মুকুলন(Budding) পদ্ধতিৰে কৰা হয়। ইয়াৰ বীজবোৰ বহু ভ্ৰুণযুক্ত যদিও বীজৰ পৰা কৰা খেতিত সদায় আংগিক প্ৰজননৰ দৰে মাতৃ গছৰ চৰিত্ৰ বহনকাৰী পুলি পোৱা নাযায়। সেয়েহে মুকুলন পদ্ধতিৰে প্ৰস্তুত কৰ পুলি ৰোপণ কৰি মাতৃগছৰ চৰিত্ৰ বহনকাৰী উৎকৃষ্ট মানৰ ফল পাব পাৰি। বীজৰ পৰা পুলি উৎপাদন কৰিবৰ বাবে নৱেম্বৰ-ডিচেম্বৰ মাহত সুস্থ-সবল মাতৃ গছৰ পৰা নিৰ্বাচিত ফল সংগ্ৰহ কৰি বীজখিনি উলিয়াই ভালদৰে ধুই লৈ ছাঁত শুকুৱাই ল’ব লাগে। পুলি উৎপাদনৰ বাবে বীজখিনি প্ৰথমতে প্ৰাথমিক বা মুখ্য বীজতলীত সিঁচি ল’ব লাগে। ৬ মাহৰ পাছত পুলিবোৰ ৪-৬ পতীয় হ’লে প্ৰাথমিক বীজতলীৰ পৰা পুলিবোৰ সাৱধানে উঠাই দ্বিতীয় বা গৌণ বীজতলীত ৰোপণ কৰিব লাগে। পুলিবোৰৰ বয়স ৩ বছৰ হ’লে মূল বাগানত ৰোৱাৰ বাবে উপযুক্ত হয়।\nনেমু টেঙাৰ বংশ বিস্তাৰ সাধাৰণতে ডাল কলমৰ(Cutting) পৰাই কৰা হয় যদিও পত্ৰ মুকুল কলম(Leaf Bud Cutting) আৰু বায়ৱ ডাল ধৰা কলম(Air Layring)ৰ পৰাও বংশ বিস্তাৰ কৰিব পাৰি। ডাল কমলৰ পৰা বংশ বিস্তাৰ কৰিবৰ বাবে পূৰঠ ডালৰ পৰা প্ৰায় ২০ চে.মি. দীঘল আৰু কাঠ পেঞ্চিলৰ সমান ডাঠ ডাল বাছি লৈ ওপৰৰ ফালে গাঁঠিৰ পৰা ১ চে.মি. ওপৰত আৰু তলৰ ফালে গাঁঠিৰ ঠিক তলতেই এঢলীয়াকৈ কাটি ল’ব লাগে। এইদৰে তৈয়াৰ কৰি লোৱা ডালবোৰ ১:১:১ অনুপাতত মাটি, বালি আৰু শুকান গোবৰ মিহলাই ১ মিটাৰ বহল, ১০ মিটাৰ দীঘল আৰু ৩০ চে.মি. ওখকৈ তৈয়াৰ বীজতলীৰ ভেটিত প্ৰতিটো শাৰী আৰু প্ৰতিটো পুলিৰ মাজত ৩০ চে.মি. দূৰত্বত ৰোপণ কৰিব লাগে। এবছৰীয়া ডাল কলম মূল পথাৰত ৰোৱাৰ উপযুক্ত হয়।\nলিচু আৰু মধুৰি-আমৰ পুলি বায়ৱ ডাল ধৰা পদ্ধতিৰে তৈয়াৰ কৰা হয়। বাৰিষাকালত(জেঠ-আহাৰ-শাওন মাহত) ১-১ ১/২ বছৰীয়া ডালবোৰ নিৰ্বাচন কৰি ডাল ধৰি পুলি তৈয়াৰ কৰা হয়। গছত ডাল ধৰাৰ ৫০-৬০ দিনমানৰ পাছত ডালবোৰ গছৰ পৰা কাটি আনি পুলিবাৰীত নতুন পলিথিনৰ থোঙাত মাটি ভৰাই ৰোপণ কৰিব লগে। পুলিবোৰৰ বয়স ১ বছৰ হ’লে মূল পথাৰত ৰোপণৰ বাবে উপযুক্ত হয়।\nঅমিতা আৰু কঁঠালৰ পুলি গুটিৰ পৰাই প্ৰস্তুত কৰা হয়। পকা অমিতাৰ গুটিবোৰ এৰুৱাই দুয়োহাতেৰে পানীত মোহাৰি মোহাৰি ধুই বীজৰ ওপৰত থকা বীজল পাতল আৱৰণটো আঁতৰাই লৈ ছাঁত শুকুৱাই ল’ব লাগে। এনেদৰে তৈয়াৰ কৰা বীফজ্বোৰ কেইদিনমাৰ ভিতৰত পুলিবাৰীত সিঁচি পুলি তৈয়াৰ কৰি ল’ব লাগে। এনেদৰে তৈয়াৰ কৰা বীজবোৰ কেইদিনমানৰ ভিতৰতে পুলিবাৰীত সিঁচি পুলি তৈয়াৰ কৰি ল’ব লাগে। কঁঠালৰ ক্ষেত্ৰতো পকা কঁঠালৰ পৰা বীজবোৰ সংগ্ৰহ কৰি ছাঁত শুকুৱাই লৈ এসাপ্তাহৰ ভিতৰতে পুলিবাৰীত সিঁচিব লাগে। অৱশ্যে কঁঠালৰ পুলি ডাল কাটি বা ডাল ধৰিও তৈয়াৰ কৰিব পাৰি। ডাল কাটি পুলি তৈয়াৰ কৰিবলৈ হ’লে নিৰ্বাচিত ডালবোৰ বা ডাল ধৰিও তৈয়াৰ কৰিব পাৰি। ডাল কাটি পুলি তৈয়াৰ কৰিবলৈ হ’লে নিৰ্বাচিত ডালবোৰ ৩০০০-৫০০০ পি.পি.এম. গাঢ়তাৰ ইনদাল বুটাৰিক এচিডৰ মিশ্ৰণত খন্তেক ডুবাই লৈ ৰোপণ কৰিব লাগে।\nনাৰিকল অৰু তামোলৰ পুলিবাৰীৰ বাবে ওখ ৰ’দঘাই বালিয়া পলসুৱা মাটি নিৰ্বাচন কৰি ল’ব লাগে। বীজতলীৰ বাবে ১ মিটাৰ বহল, ৩০ চে.মি. ওখ আৰু আৱশ্যক অনুযায়ী দীঘল একোটা ভেটি তৈয়াৰ কৰি ল’ব লাগে। পোক-পৰুৱাৰ আক্ৰমণৰ পৰা ৰক্ষা কৰিবলৈ মালাথিয়ান ৫% পাউডাৰ প্ৰতি ১০ বৰ্গমিটাৰত ২০ গ্ৰামকৈ প্ৰয়োগ উচিত। নাৰিকলৰ পুলিবাৰীৰ বাবে এনেদৰে তৈয়াৰ কৰি লোৱা ভেটিত ৩০ চে.মি. ব্যৱধানত ৩টা শাৰী কৰি প্ৰতিটো শাৰীত ৩০ চে.মি. আঁতৰে আঁতৰে ১৫-২০ চে.মি. গভীৰতাত বীজবোৰ এনেদৰে পচাব লাগে যাতে নাৰিকলটো পোত যায়। বীজ পচাওঁতে নাৰিকলৰ দুটা সিৰৰ মাজত থকা বহল পিঠিটো ওপৰফালে প্ৰাকৈ পথালিকৈ পুতিব লাগে। অৱশ্যে নাৰিকলবোৰ থিয়কৈ ৰাখিও পুলি প্ৰস্তুত কৰিব পাৰি। থিয় কৰি ৰোপণ কৰা পদ্ধতিত প্ৰস্তুত কৰা পুলিবোৰ দূৰলৈ পৰিবহণৰ বাবে সুবিধাজনক হয়। পথালিকৈ পচোৱা পুলিবোৰ সাধাৰণতে মজবুত হয় আৰু বীজৰ ভিতৰৰ পানীভাগ সহজতে শুকাই নাযায় আৰু পুলিবোৰ ৰোৱাৰ সময়ত নষ্ট হোৱাৰ সম্ভাৱনা কম থাকে। তামোলৰ পুলিবাৰীৰ বাবে ওখ ৰ’দঘাই মাটি নিৰ্বাচন কৰি লৈ বীজতলীখন ১:১ ব অনুপতত মাটি আৰু বালি মিহলাই ১ মিটাৰ বহল, সুবিধা অনুযায়ী দীঘল আৰু ৩০ চে.মি. উচ্চতাৰ ভেটি তৈয়াৰ কৰি ল’ব্ লাগে। এনেদৰে তৈয়াৰ কৰা ভেটিত মে’-জুন মাহত ১৫ চে.মি. দুৰত্বত একোটাকৈব শাৰী কৰি প্ৰতিটো শাৰীত ১০ চে.মি. ব্যৱধানত বীজৰ ঠাৰিৰ ফাল ওপৰামুৱাকৈ ৰাখি তামোলখিনি সম্পূৰ্ণ ঢাক খোৱাকৈ পুতি লৈ ওপৰৰ পৰা পাতলীয়াকৈ বালি ছটিয়াই ল’ব লাগে। বীজখিনি গজি উঠাৰ ৩ মাহৰ পাছত পানী জমা নোহোৱা ওখ ঠাইত দ্বিতীয় এখন বীজতলি তৈয়াৰ কৰি পুলিবোৰ ৩০ চে.মি*৩০ চে.মি. ব্যৱধানত পুনৰ ৰোপণ কৰিব লাগে। দ্বিতীয় পুলিবাৰীত ৰোপণৰ্ব পাছত পুলিবোৰ ঠন ধৰি উঠাবলৈকে ছাঁৰ ব্যৱস্থা কৰিব লাগে।\nপুলিবাৰীত অধিক যত্নসহকাৰে প্ৰস্তুত কৰা পুলিবোৰ মূল বাগিচাত ৰোপণৰ সময়ত সাধাৰ্ণ অথচ অতি আৱশ্যকীয় কিছুমান দিশৰ প্ৰতি গুৰুত্ব দিয়া আৱশ্যক। উদাহৰণস্বৰূপে কলৰ পুলি ৰোপণৰ সময়ত পুলিবোৰৰ স্থুলকাণ্ডৰ গাত লাগি থকা শিপা আৰু শল্কপত্ৰবোৰ সাৱধানে আঁতৰাই লৈহে ৰোপণ কৰা উচিত। ঠিক তেনেদৰে তামোল বা নাৰিকলৰ পুলি ৰোপণৰ অন্তত ১ মাহ আগতে গাঁতবোৰ নিৰ্দিষ্ট জোখত খান্দি লোৱা আৱশ্যক। মূল বাগানত পুলি ৰোপণৰ সময়ত এজন কৃষকে গুৰুত্বসহকাৰে বিবেচনা কৰি সিদ্ধান্ত ল’বলগা বিষয়সমূহ ফলমূলবিশেষে য’ত যি ব্যৱস্থাৰ আৱশ্যক হয় তাক নিৰ্দিষ্ট কৰি দিয়াৰ প্ৰয়াস কৰা হৈছে।\nকলৰ স্থূলকাণ্ডৰ বা মূঢ়া শস্য কৃমিৰ বাসস্থান। সেয়েহে শস্য কৃমি প্ৰতিৰোধৰ বাবে ৰোপণৰ আগতে পুলি শোধন কৰি ল’ব লাগে। পুলি শোধনৰ বাবে বোকাপানীৰ মিশ্ৰণ তৈয়াৰ কৰি নিৰ্বাচিত পুলিৰ মূঢ়াবোৰ বোকাত ডুবাই উলিয়াই আনি প্ৰতিটো মূঢ়াত ৪০ গ্ৰামকৈ ফোৰাডন ঔষধৰ দানা সমভাৱে ছটিয়াই লৈ পুলিবোৰ ৰোপণ কৰিব লাগে। এনেদৰে শোধন কৰি ল’লে মূঢ়াত লাগি থকা শস্য কৃমিবোৰ মৰি যায় আৰু ভৱিষ্যতে শস্য কৃমিৰ সাম্ভাব্য আক্ৰমণৰ পৰা পুলিবোৰ ৰক্ষা পৰে। মাটি কঁঠাইলৰ পুলি বা পোখাবোৰ ৰোপণৰ সময়ত ০.২% ইণ্ডোফিল এম-৪৫ নামৰ ভেঁকুৰনাশক ঔষধেৰে শোধন কৰি ল’লে পুলিবোৰ সোনকালে ঠন ধৰি উঠে আৰু কোঁহ পচা বেমাৰৰ আক্ৰমণ প্ৰতিৰোধ সম্পন্ন হয়।\nতামোল, নাৰিকল, লিচু, কমলাটেঙা আদি ফলমূলসমূহ এনেদৰে ৰোপণ কৰিব লাগে যাতে গছজোপাৰ পূৰ্ণাংগ বৃদ্ধি হোৱাৰ পাছত এজোপা গছৰ পাত আনজোপাৰ লগত লগ নালাগে। অৱশ্যে কলৰ খেতিত কলৰ গুনগত মান(Quality) নিম্নগামী নোহোৱাকৈ অধিক উৎপাদন পাব পৰা কিছুমান জাত পৰীক্ষাৰ দ্বাৰা প্ৰমাণ হৈছে।\nসাধাৰণতে কলৰ ৰোপণ দূৰত্ব, ইয়াৰ জাত, মাটিৰ উৰ্বতা শক্তি আৰু স্থানীয় জলবায়ুৰ ওপৰত নিৰ্ভৰ কৰে। অসমৰ কৃষি জলবায়ুৰ বাবে জাত অনুযায়ী অনুমোদন জনোৱা কলৰ ৰোপণ দূৰত্ব তলৰ তালিকাত দিয়া হ’ল-\nতালিকা নং-১: কলগছৰ উচ্চতাৰ ওপৰত ভিত্তি কৰি অনুমোদন জনোৱা ৰোপণ দূৰত্ব।\nমধ্যমীয়া ওখ জাত\nচাপৰ জাতৰ কলৰ খেতি এটা শস্য চক্ৰতে সীমাবদ্ধ হ’লে ইয়াৰ ৰোপণ দূৰত্ব ১.৪ মিটাৰ*১.৪ মিটাৰলৈকে কমাই গুণগতভাৱে উন্নত মানৰ ফল পাব পাৰি। তেনেদৰে মাটি কঁঠালৰ দুশাৰী ভেটি পদ্ধতিত(Double Raw System) ৩০ চে.মি.*৬০ চে.মি.*৯০ চে.মি. অৰ্থাৎ পুলিৰ ব্যৱধান ৩০ চে.মি., শাৰীৰ ব্যৱধান ৬০ চে.মি. আৰু দুটা ভেটিৰ মাজত ৯০ চে.মি. ব্যৱধানত ফলৰ গুণগত মান অটুট ৰাখি প্ৰতি হেক্টৰ মাটিত ৪৪,৪৪৪ জোপা পুলি ৰোপণ কৰি উৎপাদন বৃদ্ধি কৰিব পাৰি।\nতালিকা নং ২: অসমৰ কৃষি জলবায়ুৰ বাবে অনুমোদন জনোৱা আৰু ব্যৱসায়িক চাহিদা থকা ফলমূলৰ ৰোপণ দূৰত্ব:\nগ)ৰোপণৰ সময় আৰু ৰোপণ পদ্ধতি:\nঅসমত শীতকালৰ অন্তত হোৱা দীঘলীয়া খৰং বতৰৰ পাছত মাৰ্চ-এপ্ৰিল মাহত আৰম্ভ হোৱা দুই-এজাক বৰষুণৰ পাছতে ফলমূল শস্যৰ পুলি ৰোপণ আৰম্ভ কৰিব পৰা যায়। অসমত ফলমূলৰ পুলি ৰোপণৰ উপযুক্ত সময় হৈছে ব’হাগ-জেঠ মাহ। অৱশ্যে ফলমূলৰ বাগান পাতিব খোজা ঠাইডোখৰ দ’ মাটি হ’লে আহিন-কাতি মাহত ৰোপণ কৰি উচিত। জলসিঞ্চনৰ সুবিধা থাকিলে মাটিকঁঠাল বছৰৰ যিকোনো সময়তে ৰোপণ কৰিব পাৰি যদিও ব’হাগৰ পৰা কাতি মাহলৈ মাটিকঁঠাল ৰোৱাৰ উপযুক্ত সময়।\nমূল বাগানত ফলমূলৰ পুলি ৰোপণত ফল অনুযায়ী ৰোপণ\nপদ্ধতিৰ ভিন্নতা দেখা যায়।\nমাটিকঁঠালৰ পুলিবোৰ আগতে উল্লেখ কৰাৰ দৰে দুশাৰী ভেটি পদ্ধতিত ৰোপণ কম মাটিত অধিক পুলি ৰোপণ কৰাৰ লগতে আন্তঃপ্ৰৱেশী কৃষিকাৰ্যৰ বাবে সুবিধাজনক হয়। কলপুলি ৰোপণৰ এমাহমান আগতে নিৰ্দিষ্ট ব্যৱধানত ৪৫ চে.মি. দীঘল, ৪৫ চে.মি. বহল আৰু ৪৫ চে.মি. দ’ গাঁত খান্দি ল’ব লাগে। পুলিবোৰ ৰোপণৰ সময়ত প্ৰতিটো গাঁতত আগতে খান্দি ৰখা গুৰি মাটি আৰু ১০ কিলোগ্ৰাম পচনসাৰ বা শুকান গোবৰ ভালদৰে পোত যোৱাকৈ মাটি জাপি ভালদৰে হেঁচি দিব লাগে। পুলিৰ গুৰিত পানী জমা নহ’বৰ বাবে গাঁতৰ ওপৰভাগ কাছপিঠিয়া কৰি ৰখা উচিত। নাৰিকলৰ পুলি ৰোপণৰ এমাহৰ আগতে নিৰ্দিষ্ট দূৰত্বত ১ দীঘল, ১ মিটাৰ বহল আৰু ১ মিটাৰ দ’ গাঁত খান্দি ল’ব। গাঁতবোৰ খান্দোতেই ওপৰৰ ৩০ চে.মি. গভীৰতালৈকে থকা সাৰুৱা মাটিখিনি উলিয়াই এফালে ৰাখি তলৰ অসাৰুৱা মাটিখিনি বেলেগ ৰাখিব লাগে। সহজতে নিষ্কাশনৰ বাবে পুলিবোৰ ৰোৱাৰ সময়ত গাঁতবোৰৰ তলিত ৭.৫ চে.মি. উচ্চতালৈকে এঙাৰ বা ভঙা ইটাৰ টুকুৰা দি ল’ব লাগে। ওপৰৰ সাৰুৱা মাটিখিনিৰ লগত ২০ কিলোগ্ৰাম পচনসাৰ বা শুকান পচা গোবৰ আৰু ১০০ গ্ৰাম এলড্ৰেক্স পাউডাৰ মিহলাই তৈয়াৰ কৰা মিশ্ৰণেৰে ৬০ চে.মি.লৈকে পূৰাব লাগে। এতিয়া নাৰিকলৰ পুলিটো গাঁতৰ সোঁমাজত থিয়কৈ ৰাখি পুলিৰ লগত লাগি থকা নাৰিকলটো ঢাক খোৱাকৈ মাটি জাপি ভৰিৰে হেঁচুকি ল’ব লাগে। পুলি ৰোৱাৰ সময়ত গাঁতটোৰ একেবাৰে ওপৰত ১৫ চে.মি. অংশ মাটিৰে নুপুতি খালীকৈ বাৰিষা গুৰিত পানী জমা হ’ব নোৱৰাকৈ ধেনুভিৰীয়া কৰি ৰাখিব লাগে।\nতামোলৰ পুলি ৰোপণৰ বাবে এমাহমান আগতে ৯০ চে.মি.*৯০ চে.মি*৯০ চে.মি দীঘল, বহল আৰু দ’ গাঁত খান্দি লৈ নাৰিকলৰ পুলি ৰোপণৰ দৰেই তামোলৰ পুলি ৰোপণ কৰিব লাগে। নেমুটেঙাৰ পুলি ৰোপণৰ বাবে বাৰিষাৰ আগে আগে নিৰ্দিষ্ট দূৰত্বত ৫০ চে.মি.*৫০ চে.মি*৫০ চে.মি. আকাৰত গাঁতবোৰ খান্দি লৈ ১:১ অনুপাতত মাটি আৰু পচনসাৰ মিহলাই তৈয়াৰ পৰা মিশ্ৰণেৰে গাঁতবোৰ পূৰাণ ল’ব লাগে। গাঁৱৰ মাটিখিনি ভালদৰে বহাৰ পাছত পুলিবোৰ ৰোপণ কৰিব লাগে। অমিতাৰ পুলি ৰোপণৰ বাবে ৪৫ চে.মি. দীঘল, ৪৫ চে.মি. বহল আৰু ৪৫ চে.মি. দ’ গাঁতবোৰ তিনিভাগ ওপৰৰ খন্দা মাটি আৰু ১ ভাগ শুকান গোবৰ বা পচনসাৰ মিহলাই প্ৰস্তুত কৰা মিশ্ৰণেৰে পূৰাই ল’ব লাগে। এনেদৰে প্ৰস্তুত কৰা প্ৰতিটো গাঁতত একলিংগী সঁচৰ ৩-৪টা পুলি আৰু উভয়লিংগী সঁচৰ এটাকৈ পুলি ৰোপণ কৰিব লাগে। আম, মধুৰি-আম, লিচু, কঁঠাল আদি পুলি ৰোপণৰ আগতে গাঁতবোৰ ওপৰৰ সাৰুৱা খন্দা মাটি আৰু পচনসাৰ মিহলাই পূৰাই ল’ব লাগে। পুলিবোৰ গাঁতৰ সোঁমাজত থিয়কৈ ৰোপণ কৰিব লাগে।\nসঠিক সময়ত উচিত মাত্ৰাত সাৰ প্ৰয়োগ কৰি ফলৰ উৎপাদন বৃদ্ধি কৰাৰ লগতে গুণাগুণভাৱে উন্নত মানৰ ফল চপাব পৰা যায়। কল আৰু মাটিকঁঠালৰ বাদে বাকীবোৰ ফলমূলৰ খেতিত ৰোপণৰ এবছৰৰ পৰা গছৰ বয়স অনুযায়ী অনুমোদিত পৰিমাণৰ সাৰখিনি সমানে দুভাগ কৰি বছৰত দুবাৰ, অৰ্থাৎ চ’ত-ব’হাগ আৰু আহিন-কাতি মাহত প্ৰয়োগ কৰা আৱশ্যক। তামোল গছত সাৰ প্ৰয়োগ কৰোঁতে গছৰ গুৰিৰ পৰা ৫০-৬০ চে.মি. দূৰত্বৰ ব্যাসাৰ্ধত পাতলীয়া নলা খান্দি সাৰখিনি প্ৰয়োগ কৰি শুকান পচা গোবৰ আৰু মাটিৰে ঢাকি দিব লাগে। একেদৰে নাৰিকলৰ ক্ষেত্ৰত প্ৰথম ২-৩ বছৰলৈকে সাৰ প্ৰয়োগ কৰোঁতে তামোলৰ দৰেই একে ব্যাসাৰ্ধত নলা খান্দি সাৰখিনি প্ৰয়োগ কৰা উচিত। গছৰ বয়স বাঢ়ি যোৱাৰ লগে লগে গছৰ চাৰিওফালৰ নলাৰ ব্যাসাৰ্ধ বৃদ্ধি কৰি ১০০ চে.মি. আৰু ৫ বছৰৰ ওপৰৰ গছত গুৰিৰ পৰা ১৫০ চে.মি দূৰত্বত নলা খান্দি সাৰ প্ৰয়োগ কৰিব লাগে। আম, কঁঠাল, লিচু, মধুৰি-আম আদি ফলত সাৰ প্ৰয়োগ কৰোঁতে গছজোপা ফলৱতী হোৱাৰ আগলৈকে গছৰ গুৰিৰ পৰা ২০০-২৫০ চে.মি. আঁতৰত চাৰিওফালে নলা খান্দি সাৰখিনি গোবৰ, পচনসাৰ বা কেঁচুসাৰৰ লগত মিহলাই সমভাৱে প্ৰয়োগ কৰি মাটিৰে ঢাকি দিব লাগে। টেমুটেঙা আৰু কমলাটেঙাত সাৰ প্ৰয়োগ কৰোঁতে গছজোপাৰ ডালে-পাতে আৱৰি থকা অংশৰ মাটিখিনিত পাতলীয়াকৈ কোৰ মাৰি অনুমোদিত পৰিমাণৰ মাটিৰ লগত মিহলাই দিব লাগে। মাটিকঁঠালৰ ক্ষেত্ৰত মাটিডোখৰ শেষৰবাৰ চাহ কৰা সময়ত অনুমোদিত পৰিমাণৰ ইউৰিয়া সাৰৰ অৰ্ধাংশ আৰু ছুপাৰ ফছফেট, মিউৰেট অৱ পটাছ, আৰু গোবৰ বা পচনসাৰৰ সমুদায় পৰিমাণ প্ৰয়োগ কৰি মাটিত মিহলাই ল’ব লাগে। বাকী লথকা ইউৰিয়া সাৰখিনি ৰোপণৰ ৰোপণৰ দুমাহ পাছৰ পৰা প্ৰতি দুমাহৰ অন্তৰে অন্তৰে ৪৫০ গ্ৰাম পৰিমান ১০ লিটাৰ পানীত মিহলাই মুঠ ৬ বাৰ গছৰ পাতত স্প্ৰে’ কৰিব লাগে। এই পৰিমাণ ২০০ জোপা মাটিকঁঠাল গছত প্ৰয়োগ কৰিবলৈ উপযুক্ত। প্ৰথমবাৰ ফল চপোৱাৰ পাছত মূঢ়া শস্যৰ পৰা কৰা খেতিত প্ৰতিজোপা গছৰ বাবে ১০ গ্ৰাম ইউৰিয়া, ৫ গ্ৰাম একক ছুপাৰ ফছফেট আৰু ৮ গ্ৰাম মিউৰেট অৱ পটাছ সাৰ শুকান গোবৰ বা পচনসাৰৰ লগত মিহলাই প্ৰয়োগ কৰিব লাগে। কলৰ পুলি ৰোপণৰ সময়ত প্ৰতিটো গাঁতত ১০ কেজিলৈ সাৰ প্ৰয়োগ কৰিব লাগে। ৰোপণৰ ৩ আৰু ৫ মাহত কদুবাৰ ৰাসায়নিক সাৰ প্ৰয়োগ কৰিব লাগে। প্ৰথমবাৰ সাৰ প্ৰয়োগ কৰোঁতে গছৰ গুৰিৰ পৰা ৩০-৪৫ চে.মি. আঁতৰত চাৰিওফালে ১৫-২০ চে.মি. বহল আৰু ১০ চে.মি. দ’ নলা খান্দি ইউৰিয়া আৰু পটাছ সাৰৰ আধাভাগ আৰু সমুদায় ছুপাৰ ফছফেট সাৰ প্ৰয়োগ কৰি মাটিৰে ঢাকি দিব লাগে। বাকী থকা ইউৰিয়া আৰু পটাছ সাৰখিনি পুনৰ দুমাহৰ পাছত গছৰ গুৰিৰ পৰা ৬০-৯০ চে.মি. আঁতৰত আগৰ বাৰৰ দৰে নলা কৰি প্ৰয়োগ কৰিব লাগে। অমিতাৰ পুলি ৰোপণৰ দুমাহ পাছত প্ৰথমবাৰ আৰু পুষ্পধাৰণৰ আগত বা পুষ্পধাৰণৰ সময়ত দ্বিতীয়বাৰ সাৰ প্ৰয়োগ কৰা হয়। সমূদায় সাৰখিনি সমানে দুভাগ কৰি গোবৰ বা পচনসাৰৰ লগত মিহলাই প্ৰথমবাৰ গছৰ গুৰিৰ পৰা ৩০ চে.মি. আঁতৰত আৰু দ্বিতীয়বাৰ ৬০ চে.মি. আঁতৰত পাতলীয়াকৈ নলা কৰি প্ৰয়োগ কৰি মাটিৰে ঢাকি দিব লাগে।\nআম, মধুৰি-আম, লিচু, নেমুটেঙা, কমলাটেঙা আদি কফলমূলৰ প্ৰকৃতি বৃদ্ধি আৰু বিকাশৰ দ্বাৰা উৎপাদন বৃদ্ধিৰ লগতে গুনগত মানৰ ফল উৎপাদনৰ বাবে গছক গঢ় দিয়া আৰু অলাগতিয়াল ডাল-পাতসমূহ কৰ্তন কৰা আৱশ্যক। গছজোপা দৃঢ় আৰু সবল কৰি ৰাখিবৰ বাবে বৃদ্ধিৰ প্ৰথম পৰ্যায়ৰ বছৰকেইটাত এক নিৰ্দিষ্ট উচ্চতালৈকে মূল গা-গছৰ পৰা ওলোৱা ডালবোৰ কাটি পেলাব লাগে। গছৰ বৃদ্ধিৰ পৰৱৰ্তী পৰ্যায়ত আৰু ফলৱতী গছবোৰত বছৰেকত এবাৰ শুকান ডাল, ৰোগাক্ৰান্ত ডাল, অনিষ্টকাৰী পোকৰ দৰে আক্ৰান্ত ডাল আৰু অনাৱশ্যকভাৱে বৃদ্ধি পোৱা ডাল-পাতবোৰ আঁতৰাই পেলোৱা উচিত। সাধাৰণতে নেমু, কমলাটেঙা আদি নেমুজাতীয় ফলত মাটিৰ পৰা কমেও ৬০ চে.মি. উচ্চতালৈকে গা-গছৰ পৰা ওলোৱা ডলবোৰ আঁতৰাই মূল গা-গছডালক দৃঢ় আৰু সবল কৰি গঢ়ি তুলিব লাগে। উপযুক্ত উচ্চতাৰ ওপৰত গছজোপাৰ চাৰিওফালে সমভাৱে বিস্তৰিত হোৱাকৈ ৪-৫ টা মাত্ৰ ডাল কিছুমান ওলাই অহা দেখা যায়। এই ডাল-পাতবোৰক জলশোহক(Water Sucker) বোলা হয়। জলশোহকবোৰে আৱশ্যকীয় পানী আৰু পোষক মৌলবোৰ আহৰণ কৰি মূল ফলধাৰণ কৰা ডাল-পাতবোৰলৈ খাদ্য আৰু পানীৰ যোগানত ব্যাঘাত জন্মায়। ফল উৎপাদনকাৰী ডালবোৰ দুৰ্বল আৰু নিশকতীয়া হৈ পৰাৰ ফলত উৎপাদন হ্ৰাস পায়। সেয়েহে নেমুজাতীয় ফলৰ উৎপাদন বৃদ্ধিৰ লগতে গুনগত মানৰ ফল পাবৰ বাবে সময়ে সময়ে বাঢ়ি অহা জলশোহকবোৰ কাটি আঁতৰাই দিব লাগে।\nকল আৰু মাটিকঁঠালৰ মাতৃ গছজোপাৰ গুৰিৰ পৰা পোখা পুলিবোৰ ওলাই আহে। এই পোখা পুলিবোৰে আহাৰ আৰু পানীৰ বাবে মাতৃ গছজোপাৰ লগত প্ৰতিযোগিতা কৰিবলগা হোৱাৰ ফলত মাতৃ গছ আৰু পোখা-পুলি উভয়ে দুৰ্বল আৰু নিশকতীয়া হয়। সেয়েহে কলৰ ডিল নোলোৱালৈকে আৰু মাটিকঁঠালৰ ফল চপোৱাৰ আগলৈকে ওলোৱা সকলোবোৰ পোখা পুলি আঁতৰাই দিয়াটোৱে শ্ৰেয়। কলৰ ডিল ওলোৱা আৰু মাটিকঁঠাল চপোৱাৰ পাছত এটাই মাত্ৰ স্বাস্থ্যৱান পোখা-পুলি বাঢ়িবলৈ দি বাকীখিনি আঁতৰাই পেলোৱা উচিত। আঁতৰাই দিবলগীয়া সবল পোখা-পুলিবোৰ নিৰ্বাচন কৰি লৈ ৰোপণ সামগ্ৰী হিচাপে ব্যৱহাৰ কৰিব পাৰি।\nতালিকা নং-৩: অসমৰ কৃষি জলবায়ুত বিভিন্ন ফলমূলৰ খেতিৰ বাবে প্ৰতিজোপা গছত অনুমোদন জনোৱা সাৰৰ পৰিমাণ:\nগোবৰ বা পচনসাৰ(কেজি)\nএকক ছুপাৰ ফছফেট(গ্ৰাম)\nমিউৰিয়েট অৱ ফছফেট(গ্ৰাম)\nপাঁচবছৰীয়া আৰু ওপৰৰ বয়সৰ\nতিনিবছৰীয়া ওপৰৰ বয়সৰ\nদহ বছৰৰ পাছত\nছয় বছৰৰ পাছত\nফল ধৰাৰ আগলৈকে\nফুল লগা গছ\nচল্লিছ বছৰৰ পাছত\nচাৰিবছৰীয়া বা ওপৰৰ বয়সৰ\nপাঁচ বছৰীয়া গছ\nছবছৰীয়া বা ওপৰৰ\nৰোপণৰ দুমাহ পাছত (গোবৰৰ লগত মিহলাই)\nফুল ফুলাৰ আগতে\n২০ কুইন্টল প্ৰতি বিঘাত\nব্যৱসায়িক ভিত্তিত প্ৰতিষ্ঠা কৰা ফলমূলৰ বাগান এখনত অন্তৰ্ৱতী শস্য হিচাপে আদা, হালধি, বিভিন্ন শাক-চাপলি, মাহজাতীয় শস্য , তিল, সৰিয়হ আদিৰ খেতি কৰি আৰ্থিকভাৱে লাভৱান হোৱাৰ লগতে মূল ফলমূল শস্যৰ বাগান শসয়সমূহৰ পৰিচৰ্যাৰ লগতে মূল ফলমূলখিনিয়েও উন্নত পৰিচৰ্যা পাই লহপহকৈ বাঢ়ি আহে, মাটিৰ স্বাস্থ্য অটুট থাকে আৰু মাহজাতীয় শস্যৰ খেতি কৰা বাবে মাটিৰ উৰ্বৰতা বৃদ্ধি পায়। ফলমূলৰ বাগানত ফল ধৰিবলৈ আৰম্ভ হোৱাৰ পাছত লাহে লাহে অন্তৰ্ৱতী শস্যৰ খেতি হ্ৰাস কৰিব লাগে আৰু বাগানৰ মাজৰ ঠাইখিনিত সেউজ সাৰৰ খেতি মাটিৰ গুণাগুণ আৰু উৰ্বৰা শক্তি অটুট ৰখাৰ ব্যৱস্থা ল’ব লাগে। ফলমূল বাগানৰ মাজৰ খালী ঠাইখিনিত কিছুমান মাহজাতীয় শস্য, যেনে- মাটিমাহ, মগুমাহ, লেচেৰামাহ, মেদেলুৱা, ধেইনচা আদিৰ বীজ সিঁচি ফুল ফুলাৰ আগে আগে হাল বাই মাটিৰ লগত মিহলাই পচিব দি মাটগিডৰাত সেউজ সাৰ যোগান ধৰা হয়।\nমাটিকঁঠাল আৰু কলৰ খেতিৰ পৰা অধিক উৎপাদন আৰু গুণগুত মানৰ ফল চপাবলৈ হ’লে প্ৰথমবাৰ ৰোপণ কৰা মূল শস্য(মাতৃ গছ) চপোৱাৰ পাছত পাত্ৰত মাত্ৰ দুটা শস্য চক্ৰৰ বাবে মুঢ়া শস্যৰ খেতি কৰা উচিত। একেডৰে মাটিতে তিনিটাতকৈ বেছি শস্য চক্ৰৰ খেতি কৰিলে উৎপাদন হ্ৰাস পোৱাৰ লগতে ফলৰ গুনগত মানো নিম্নগামী হয় আৰু বেমাৰ, পোক-পৰুৱাৰ আক্ৰমণ বৃদ্ধি পায়। অৱশ্যে কাচকলৰ খেতিত পাঁচটা শস্য চক্ৰলৈকে মূঢ়া শস্যৰ খেতি কৰিব পাৰি। এনেদৰে অমিতাৰ পুলি ৰোপণৰ প্ৰথম দুবছলৈকে ভাল উৎপাদন পোৱা যায় যদিও তৃতীয় বছৰৰ পৰা উৎপাদন হ্ৰাস পোৱাৰ লগতে ফলৰ গুণগত মানো নিম্নগামী হয়। সেয়েহে তিনি বছৰৰ পাছত পুনৰ পুলি ৰোপণ কৰি অমিতাৰ খেতি কৰা উচিত।\nক)নাৰিকলৰ অপৈণত অৱস্থাত গুটি সৰা:\nঅসমৰ কৃষকৰ বাৰীত নাৰিকলৰ অপৈণত অৱস্থাত গুটি সৰা এটা প্ৰধান সমস্যা। মাটিত সাৰৰ অভাৱ, স্ত্ৰী পুষ্পত গৰ্ভধাৰণত ব্যাঘাত, প্ৰতিকূল পৰিৱেশ, যেনে- অত্যধিক বৰষুণ, খৰাং বতৰ, ফল আৰু ফল ধাৰণ কৰা ঠাৰিৰ সংযোগস্থলত বৃদ্ধিৰোধক হৰম’ন এবাইছিক এচিডৰ পৰিমাণ বৃদ্ধি আৰু ৰোগ আৰু পোকৰ আক্ৰমণ আদি বিভিন্ন কাৰণৰ অপৈণত অৱস্থাত ফল সৰা সমস্যাই দেখা দিয়ে যদিও খাদ্যৰ অভাৱেইব হ’ল অপৈণত অৱস্থাত ফল সৰাৰ প্ৰধান কাৰণ। উপযুক্ত সময়ত অনুমোদিত পৰিমাণৰ সাৰ প্ৰয়োগ কৰি অপৈণত অৱস্থাত ফল সৰাৰ সমস্যা বহুলাংশে ৰোধ কৰিব পাৰি। সাধাৰণতে নাইট্ৰ’জেন, পটাছ আৰু ব’ৰণৰ অভাৱত অকালতে গছৰ পৰা ফল সৰি পৰে। অতি খৰাংশ বতৰ নতুবা বহুদিনলৈকে গছৰ গুৰিত পানী জমা হৈ থাকিলেও অপৈণত অৱস্থাত ফল সৰি পৰে। তদুপৰি দীঘলীয়া খৰাং বতৰত প্ৰতি সপ্তাহৰ মূৰে মূৰে গছৰ গুৰিত পানী যোগানৰ ব্যৱস্থা কৰিব লাগে। তদুপৰি প্ৰতিকূল অৱস্থাত ঠাৰি দুৰ্বল হৈ ফলবোৰ ধৰি ৰাখিব নোৱৰা অৱস্থা হয় আৰু ফল সৰি পৰে। এনে অৱস্থাত গৰ্ভধাৰণৰ পাছত ৬০ পি.পি.এম. ২, ৪-ডি নামৰ হৰমনৰ মিশ্ৰণ থোকটোত প্ৰতি সপ্তাহত এবাৰকৈ এমাহ প্ৰয়োগ কৰিব লাগে। ১০ পি.পি.এম প্লেনফিক্স নামৰ হৰম’নৰ মিশ্ৰণ ফুলৰ থোকটোত গৰ্ভধাৰণৰ আগত এবাৰ আৰু পাছত এবাৰ প্ৰয়োগ কৰিও কলি অৱস্থাত নাৰিকল সৰা কমাব পাৰি।\nখ)নাৰিকল ধেনা হোৱা:\nকেতিয়াবা কিছুমান গছত ধেনা নাৰিকলৰ থোক উলমি থকা দেখা যায়। এই নাৰিকলবোৰ সাধাৰণতে শাহবিহীন হয়। কেতিয়াবা কিছুমান নাৰিকলত শাহটো থাকে যদিও ইয়াৰ পূৰ্ণাংগ বৃদ্ধি নহয় আৰু শাহটো পচিবলৈ ধৰা দেখা যায়। নাৰিকল ধেনা হোৱাৰ কাৰণ বহুতো যদিও গছত খাদ্যৰ অভাৱেই ইয়াৰ প্ৰধান কাৰণ। পটাছ আৰু ব’ৰণ নামৰ মৌলৰ অভাৱত গছৰ ধেনা নাৰিকলৰ সংখ্যা বাঢ়ি যায়। যিবিলাক গছত নিয়মীয়াকৈ সাৰ আৰু পানীৰ যোগান ধৰা হয় সেইবোৰত সাধাৰণতে ধেনা নাৰিকল হোৱা দেখা নাযায়, কিয়নো ফলত শাহ গঠনৰ বাবে নাৰিকল গছক পটাছ আৰু ব’ৰণৰ আৱশ্যক হয়। এই দুবিধ পোষক মৌলৰ অভাৱত ধেনা ফল উৎপন্ন হয়। ধেনা নাৰিকল উৎপন্ন হোৱা গছবোৰত অনুমোদিত পৰিমাণতকৈ কিছু বেছি সাৰ প্ৰয়োগ কৰিব লাগে। তদুপৰি বাৰিষা গছৰ গুৰিত পানী জমা হ’বলৈ দিব নালাগে আৰু শুকান বতৰত পানী যোগান ধৰিব লাগে।\nগ)নাৰিকলৰ মুকুট বন্ধন(Crown rot):\nঅসমত সচৰাচৰ হোৱা ৰোগসমূহৰ ভিতৰত মুকুট বন্ধন ৰোগেই নাৰিকলৰ খেতিত আটাইতকৈ বেছি। প্ৰকৃততে মুকুট বন্ধন নাৰিকলৰ ৰোগ নহয়, খাদ্যৰ অভাৱত হোৱা একপ্ৰকাৰৰ শৰীৰ ক্ৰিয়াত্মক বিকাৰহে। ব’ৰণ নামৰ এক সূক্ষ্ম মৌলৰ অভাৱত এই বিকাৰে দেখা দিয়ে। সাধাৰণতে ৩-৬ বছৰীয়া নাৰিকল গছত এই ৰোগৰ আক্ৰমণ বেছিকৈ পৰিলক্ষিত হয়। এই ৰোগত আক্ৰান্ত হ’লে নতুনকৈ ওলোৱা পাতবোৰ চুটি হৈ আহে, মেটুৰা-মেটুৰী হয়, মেল নাখায় আৰু শুকাই যাবলৈ ধৰে। ঠাৰিডালত লাহে লাহে উপ-পাতৰ সংখ্যা কমি যায়, পাতৰ ঠাৰিডাল চুটি হ’বলৈ ধৰে আৰু অৱশেষত পাতবিহীন আধাপোৰা ঠাৰিৰ নিচিনাহে দেখা যায়। মুকুটৰ তলত থকা পুৰণা পাতবোৰ সাধাৰণতে স্বাভাৱিক অৱস্থাত থাকে। বেমাৰৰ লক্ষণ পৰিলক্ষিত হোৱা ২-৩ বছৰৰ ভিতৰত গছজোপা মৰি যায়। ৰোগৰ লক্ষণ দেখাৰ লগে লগে আক্ৰান্ত গছজোপাৰ প্ৰায় ১-১.৫ মিটাৰ দূৰত্বত ৩০ চে.মি. বহল আৰু ১০ চে.মি. দ’ গাঁত কৰি প্ৰতিজোপা গছত ২৫ গ্ৰাম হিচাপে ব’ৰাক্স সাৰ প্ৰয়োগ কৰিব লাগে। প্ৰথমবাৰ প্ৰয়োগ কৰাৰ এমাহৰ পাছত পুনৰ ২৫ গ্ৰাম একেদৰে প্ৰয়োগ কৰিব লাগে।\nঘ)তামোল ফুলা আৰু তামোল ফটা:\nতামোল ফুলা আৰু তামোল ফটা কোনো ৰোগৰ কাৰণে নহয়। ই একপ্ৰকাৰ আনুষংগিক বিসংগতি। সাধাৰনতে তামোল গছৰ প্ৰথম থোকবোৰত ফুলা তামোল বেছিকৈ পোৱা যায়। অসমত সাধাৰণতে পুহ –মাঘ-ফাগুন মাহত বৰষুণ নোহোৱা বা অতি কম বৰষুণ হোৱাৰ ফলত একপ্ৰকাৰৰ খৰাং পৰিস্থিতিৰ সৃষ্টি হয়। সেয়েহে প্ৰথমে ওলোৱা তামোলৰ থোকবোৰ পূৰঠ হ’বৰ সময়ত গছবোৰত পানীৰ অভাৱ হয়। বহুদিন পানীৰ অভাৱত ভোগাৰ ফলত বৰষুণজাক অহাৰ পাছতে গছজোপাই শোষণ কৰা পানীৰ এটা ভাগ শাহ অংশত জমা হোৱাৰ ফলত ফুলা তামোলৰ বিসংগতিয়ে দেখা দিয়ে। এনে বিসংগতি ৰোধ কৰিবৰ কাৰণে খৰাং বতৰত তামোলৰ গুৰিত মাটি ঢাকনি যেনে- গছৰ পাত, ধানখেৰ, ধানৰ নৰা আদি ব্যৱহাৰ কৰি নিয়মিতভাৱে পানী যোগান ধৰিব লাগে। মাটি ঢাকনি হিচাপে ব্যৱহাৰ কৰা পাত নৰা আদি পচি গৈ মাটিৰ উৰ্বৰা শক্তি বৃদ্ধি কৰে।\nগছৰ থোকত তামোলবোৰ পূৰঠ হোৱাৰ সময়ত বা পূৰঠ হোৱাৰ আগে আগে কেতিয়াবা তামোলবোৰ হালধীয়া পৰি ফাটিব ধৰে, আনকি শাহ অংশ ফাটি বাহিৰলৈ ওলাই অহাও দেখা যায়। বাৰিষা গছৰ গুৰিত পানী জমা হোৱা, খাদ্যৰ অভাৱ, প্ৰধানকৈ ব’ৰণ আৰু পটাছ সাৰৰ অভাৱৰ বাবে তামোল ফাটিব পাৰে। ২ গ্ৰাম ব’ৰাক্স এক লিটাৰ পানীত মিহলাই প্ৰতিজোপা তামোল গছত প্ৰয়োগ কৰি তামোল ফুলা আৰু তামোল ফটা নিয়ন্ত্ৰণ কৰিব পাৰি।\nঙ)তামোলৰ আগ জোঙা হোৱা:\nকেতিয়াবা তামোল গছৰ আগলি অংশ চুটি, চিঞাপৰা বিধৰ হৈ লাহে লাহে কাঠপেঞ্চিলৰ আগটোৰ দৰে জোঙা হৈ পৰে। বাৰিষা গছৰ গুৰিত পানী জমা হোৱা, গছজোপাই নাইট্ৰ’জেন সাৰৰ অভাৱত ভোগা আদি বিভিন্ন কাৰণত এনে বিসংগতিৰ লশণ প্ৰকাশ। ইয়াৰ প্ৰতিকাৰৰ বাবে বাৰিষাকালত তামোল বাগানৰ পৰা পানী নিষ্কাশনৰ সু-ব্যৱস্থা কৰাৰ লগতে প্ৰতিবছৰে অনুমোদিত পৰিমাণৰ সাৰ প্ৰয়োগ কৰিব লাগে (সাৰ প্ৰয়োগ চাওক)।\nচ)লিচুৰ গছত ফুল নুফুলা আৰু ফল ফাটি যোৱা:\nকেতিয়াবা দেখা যায় যে লহপহকৈ বাঢ়ি অহা স্বাস্থ্যৱান লিচুৰ গছজোপাত ফুলধাৰণ নকৰে বা অতি কমকৈ ফুল ধৰে। গছজোপাত ফছফৰাছ আৰু মেগনেছিয়া ছালফেট প্ৰয়োগ কৰিলে গছজোপা ফুলধাৰণক্ষম হয়। তদুপৰি কেতিয়াবা পূৰঠ হ’বলৈ ধৰা অৱস্থাত ফলবোৰ সৰি পৰে আৰু গছত থকা ফলবোৰ ফাটি যায়। গছত পটাছ আৰু ব’ৰণ সাৰৰ অভাৱ, অতি উচ্চ উষ্ণতা, বায়ুমণ্ডলত জলীয় ভাপ কমি যোৱা, অত্যধিক বৰষুণ নতুবা মাটিৰ আৰ্দ্ৰতা কমি যোৱা আদি বিভিন্ন কাৰকৰ বাবে পূৰঠ অৱস্থাত ফলবোৰ ফাটিব পাৰে। প্ৰতিকাৰ হিচাপে প্ৰতিবছৰে প্ৰয়োগ কৰিবলগীয়া সাৰৰ লগত প্ৰতিজোপা গছত ১০০ গ্ৰামকৈ ব’ৰাক্স সাৰ প্ৰয়োগ কৰাৰ লগতে আৱশ্যক অনুযায়ী জলসিঞ্চন কৰি মাটিৰ আৰ্দ্ৰতা সমভাৱে ৰখাৰ ব্যৱস্থা ল’ব লাগে। তদুঅপ্ৰি ফলৰ বিকাশপ্ৰাপ্ত অৱস্থাত ৪০ পি.পি.এম গাঢ়তাৰ জিবাৰেলিক এচিড নতুবা ১০ পি.পি.এম গাঢ়তাৰ ইথেফন নামৰ হৰম’ন স্প্ৰে’ কৰি লিচুৰ ফল ফটা বিকাৰ ৰোধ কৰিব পাৰি।\nছ)মাটিকঁঠালৰ অনিয়মিত পুষ্পধাৰণ:\nনিয়মিত ফুলধাৰণ মাটিকঁঠাল খেতিৰ এটা প্ৰধান সমস্যা। সাধাৰণতে চ’ত-বহাগ আৰু আহাৰ-শাওণ মাহত মাটিকঁঠালৰ ফুলধাৰণ কৰে যদিও কেতিয়াবা বছৰৰ অন্যান্য ঋতুতো অনিয়মিতভাৱে ফুল ফুলা দেখা যায়। পুষ্পধাৰণ কৰা প্ৰধান ঋতুসমূহত প্ৰায় ৫০%-৬০% গছতহে একে সময়তে ফুলধাৰণ হয় আৰু বাকীবোৰ গছত অসময়ত ফুল ফুলে। মাটিকঁঠালৰ খেতিত নিয়মিত পুষ্পধাৰণৰ দ্বাৰা গুনগত মানৰ ফল উৎপাদনৰ বাবে নিম্নোক্ত ব্যৱস্থাসমূহ লোৱা আৱশ্যক।\n১)গছত ফুল ফুলাৰ এমাহ আগতে ইথ্ৰেন নামৰ হৰম’নৰ ১০০ পি.পি.এম. গাঢ়তাৰ দ্ৰৱণৰ ২০-৩০ মি.লি. পৰিমাণ গছৰ কোঁহত ঢালি দিব লাগে।\n২)১০ পি.পি.এম. ইথ্ৰেলৰ লগত ২% ইউৰিয়া আৰু ৪% কেলচিয়াম কাৰ্বনেট(চুন) নতুবা ছডিয়াম কাৰ্বনেট মিহলাই প্ৰস্তুত কৰা মিশ্ৰণৰ ২৫-৩০ মি.লি. পৰিমাণ আগৰ দৰেই গছৰ কোঁহত প্ৰয়োগ কৰিব লাগে।\n৩)ফুল ফুলাৰ দুমাহ আগতে প্ৰতিজোপা গছৰ কোঁহত ১ গ্ৰামকৈ কেলচিয়াম কাৰ্বাইড প্ৰয়োগ কৰিও মাটিকঁঠালত নিয়মিত পুষ্পধাৰণ কৰাব পাৰি।\nজ)নেমু টেঙা আৰু সুমথিৰা টেঙাৰ ফল সৰা:\nকাজি নেমু, গোল নেমু, সুমথিৰা টেঙাৰ গছত ফল ধাৰণ কৰাৰ পৰা ফল পূৰঠ হোৱালৈকে বিভিন্ন সময়ত বিভিন্ন কাৰণত ফলবোৰ পৰাৰ ফলত কৃষকে ইপসিত উৎপাদন লাভ কৰিব নোৱাৰে। টেঙাখেতিত ফল সৰি পৰাৰ প্ৰধান কাৰণসমূহ হ’ল- গছত খাদ্যৰ অভাৱ, বাৰিষা গছৰ গুৰিত পানী জমা হোৱা, খৰাং বতৰত বাগিচাৰ মাটিত জীপ নথকা, ঠাৰি আৰু ফলৰ সংযোগ স্থূলত হোৱা ভেঁকুৰৰ আক্ৰমণ আৰু গছত হৰমনৰ অভাৱ আদি। টেঙা খেতিৰ এনে ব্যাধি বা কেৰোণ ৰোধ কৰি উৎপাদন বৃদ্ধিৰ বাবে সঠিক সময়ত গছৰ বয়স অনুযায়ী অনুমোদিত পৰিমাণৰ সাৰ প্ৰয়োগ কৰাৰ লগতে বাৰিষাকালত বাগিচাখনৰ পৰা অতিৰিক্ত পানী ওলাই যাব পৰাকৈ বাগিচাৰ মাজে মাজে নলাৰ ব্যৱস্থা কৰিব লাগে। খৰাং বতৰত মাটিৰ জীপ ৰাখিবৰ বাবে নিয়মীয়াকৈ জলসিঞ্চন কৰা আৱশ্যক। বাৰিষাৰ আগে আগে আৰু বাৰিষাৰ পাছত এবাৰকৈ ১% শক্তিৰ বৰড’ মিশ্ৰণ স্প্ৰে’ কৰি ভেঁকুৰৰ আক্ৰমণ ৰোধ কৰিব লাগে। প্লেন’ফিক্স নামৰ হৰম’নৰ ১০-২০ পি.পি.এম. গাঢ়তাৰ মিশ্ৰণ ফুল ফুলাৰ সময়ত আৰু ফল-ফুলাৰ এমাহৰ পাছত স্প্ৰে’ কৰি হৰম’নৰ বিসংগতিৰ ফলত হোৱা ফল সৰা ব্যাধি ৰোধ কৰিব পাৰি।\nঝ)আমৰ ফল ক’লা পৰা:\nআমৰ এই বিকাৰৰ ফলত কুমলীয়া অৱস্থাতে ফলত আগ অংশ ক’লা পৰি যায় আৰু ফলবোৰ পূৰঠ হোৱাৰ আগতে হালধীয়া হৈ সৰি পৰে। ইটা ভাটাৰ ওচৰত থকা আমৰ বাগানত ভাটাৰ ধোঁৱাৰ লগত ওলোৱা কাৰ্বনডাই অক্সাইড, ছালফাৰডাই অক্সাইড, এচিটিলিন আদি গেছৰ ধোঁৱাৰ বাবে এই বিসংগতিয়ে দেখা দিয়ে। সেয়েহে আমৰ বাগান ইটা ভাটাৰ পৰা কমেও ১.৬ কিলোমিটাৰ আঁতৰত হ’ব লাগে। তদুপৰি ভাটাৰ চিমনিৰ উচ্চতা ১৮ ফুটতকৈ বেছি হোৱা উচিত। তদুপৰি গছজোপাত ফুল ফুলাৰ আগে আগে আৰু পুষ্প আৰু ফল ধাৰণ কৰাৰ সময়ত একোবাৰকৈ ০.৫% গাঢ়তাৰ ব’ৰাক্স সাৰ স্প্ৰে’ কৰি এনে বিসংগতি নিয়ন্ত্ৰণ কৰিব পাৰি।\nঞ)আমগছত প্ৰতি বছৰে ফলধাৰণ নকৰা:\nকিছুমান আমৰ গছত এবছৰ ফলধাৰণ কৰাৰ পিছৰ বছৰত ফলধাৰণ নকৰাৰ ব্যতিক্ৰম দেখা যায়। গছত লগা আৱশ্যকীয় পোষক মৌল আৰু পানীৰ অভাৱ, বায়ুমণ্ডলৰ উষ্ণতা বৃদ্ধি, প্ৰাকৃতিক পৰিৱেশ, যেনে- ফুলধাৰণৰ সময়ত হোৱা ধুমুহা, বৰষুণ, পুষ্পধাৰণৰ সময়ত পোক আৰু ৰোগৰ আক্ৰমণ আদি বিভিন্ন কাৰকৰ বাবে এনে বিসংগতিয়ে দেখা দিয়ে। এনে ব্যতিক্ৰম ৰোধ কৰিবৰ বাবে আৱশ্যক অনুযায়ী পানী যোগান আৰু অনুমোদিত পৰিমাণৰ সাৰ প্ৰয়োগ কৰাৰ লগতে পোক আৰু ৰোগ নিয়ন্ত্ৰণৰ ব্যৱস্থা ল’ব লাগে। পেকটবুটাজল(Pactobutazol) নামৰ হৰম’নৰ ২০ মি.লি. ৩ লিটাৰ পানীত মিহলাই ৰোধ কৰিব পাৰি।\nট)মালভোগ কলৰ অন্তৰ্ভাগত লদা বন্ধ বিকাৰ(Pulp hardiness):\nকলৰ অন্তৰ্ভাগত লদা বন্ধা বিকাৰৰ ফলত মালভোগ কলৰ সোৱাদ আৰু গুণগত মান হ্ৰাস পায়। সাধাৰণতে আগষ্ট-ছেপ্তেম্বৰ মাহত পূৰঠ হোৱা কলবোৰত এনে ব্যতিক্ৰম লক্ষ্য কৰা যায় যদিও কম বেছি পৰিমাণে অন্যান্য ঋতুতো এনে বিসংগতি হ’ব পাৰে। অনুমোদিত পৰিমাণত প্ৰতিজোপা গছত প্ৰয়োগ কৰা সাৰৰ লগত ২৫ গ্ৰামকৈ ব’ৰাক্স সাৰ প্ৰয়োগ কৰি এই বিকাৰ নিয়ন্ত্ৰণ কৰিব পাৰি।\nঠ)মধুলি-আমৰ ফল ক’লা পৰা বিকাৰ:\nমধুৰি-আমৰ ফলত কেতিয়াবা ফলৰ এফাল ক’লা পৰি কোঁচ খাই যায় আৰু টান হৈ পৰাৰ ফলত ফলবোৰ খোৱাৰ অনুপযোগী হৈ পৰে। গছত ব’ৰণ নামৰ সূক্ষ্ম মৌলৰ অভাৱত এনে বিসংগতিয়ে দেখা দিয়ে। এনে বিকাৰ ৰোধ কৰিবৰ বাবে প্ৰতিবছৰে প্ৰয়োগ কৰিবলগীয়া সুষম সাৰৰ লগত ৫০ গ্ৰামকৈ ব’ৰাক্স সাৰ প্ৰতিজোপা গছত প্ৰয়োগ কৰিব লাগে।\nনাৰিকল আৰু তামোলভিত্তিক বহুতৰকীয়া খেতি:\nএকেডৰা মাটিতে একেসময়তে ক্ৰমে বিভিন্ন উচ্চতাৰ কেইবাবিধো শস্যৰ খেতি কৰিলে তেনে খেতিক বহুতৰপীয়া খেতি বোলা হয়। এনে খেতিৰ প্ৰধান উদ্দেশ্য হ’ল কম মাটিত একেসময়তে কেইবাটাও শস্যৰ খেতি কৰি উৎপাদন বৃদ্ধি কৰা। এই পদ্ধতিৰ খেতিত প্ৰধান শস্যবিধ বেছি দূৰত্বত ৰোপণ কৰি তাৰ মাজৰ খালী ঠাইখিনিত প্ৰণালীবদ্ধভাৱে কম দূৰত্বত ৰোপণ কৰি তাৰ মাজৰ খালী ঠাইখিনিত প্ৰণালীবদ্ধভাৱে কম দূৰত্বত ৰোপণ কৰিব পৰা আৰু কিছু পৰিমাণে ছাঁত হোৱা হ্ৰস্বম্যাদী শস্যৰ খেতি কৰিব পাৰি। কম দূৰত্বত ৰোপণ কৰা এই হ্ৰস্বম্যাদী শস্যবোৰত সংগী বা অংশীদাৰ শস্য বোলা হয়। বহুতৰপীয়া খেতিত ৰোপণ কৰা অংশদাৰী শস্যই মূল শস্যৰ কোনো ক্ষতি নকৰে। বৰঞ্চ মূল শস্যৰ উৎপাদন বৃদ্ধিহে কৰে। একেডৰা মাটিতে অন্যান্য শস্যৰ খেতি কৰি আয় বৃদ্ধি কৰাৰ লগতে খেতিডৰাত অলাগতিয়াল বন-বাতৰ প্ৰভাৱৰ পৰা মুক্ত কৰাত সুবিধা হয়।\nওখ, ডালবিহীন আৰু অধিক দূৰত্বত ৰোপণ কৰিব পৰা গুনৰ বাবে বহুতৰপীয়া খেতিত নাৰিকল আৰু তামোলক মূল শস্য হিচাপে ৰোপণ কৰা হয়। অসমৰ মাটি আৰু জলবায়ু নাৰিকল বা তামোল খেতিৰ উপযোগী হোৱাৰ বাবে নাৰিকল বা তামোলভিত্তিক বহুতৰপীয়া খেতিৰ কৃষকে আশানুৰূপ উৎপাদন পাব পাৰে। পৰম্পৰাগতভাৱে অনুভৱী কৃষকসকলে কৃষিকৰ্মত এনে কিছুমান কাৰ্য অতীজৰে পৰা কৰি আহিছে, যি বিজ্ঞানসন্মত আৰু উন্নত কৃষিকাৰ্যৰূপে পৰিগণিত হৈছে। অসমত নাৰিকল আৰু তামোল গছত পাণ আৰু জালুকৰ লতা বগোৱাই খেতি কৰা পদ্ধতিৰ প্ৰচলন আছে আৰু ই বিজ্ঞানসন্মত। ভাৰতবৰ্ষৰ নাৰিকল প্ৰধান ৰাজ্যসমূহত নাৰিকল গছৰ মাজত আদা-হালধি-কচু ইত্যাদিৰ মিশ্ৰিত খেতি কৰা হয়। অসমৰ কৃষকসকলে নাৰিকল বা তামোল গছৰ মাজৰ ঠাইখিনি খেতি কৰিবলৈ ব্যৱহাৰ কৰিলেও শৃংখলাবদ্ধভাৱে খেতি কৰা প্ৰায়ে দেখা নেযায়। নাৰিকল গছত ফল ধৰিবলৈ আৰম্ভ কৰাৰ আগলৈকে মাজৰ ঠাইখিনিত মাটিকঁঠাল, শাক-পাচলি আৰু অন্যান্য চাপৰ জাতৰ শস্যৰ খেতি কৰিব পাৰি। নাৰিকলৰ গছ বাঢ়ি যোৱাৰ লগে লগে মাজৰ ঠাইখিনিত বেছিকৈ ছাঁ পৰিবলৈ লয়। এনেক্ষেত্ৰত ছাঁত হ’ব পৰা শস্য আৰু শাক-পাচলিৰ খেতি কৰিব পাৰি। নাৰিকল বা তামোলৰ লগৰ লগৰীয়া শস্যৰ খেতি কৰাৰ সুবিধাসমূহ হ’ল- মাটিৰ গুণাগুণ উন্নত হয়, মাটিৰ পানীধাৰণ ক্ষমতা বৃদ্ধি পায়, সূৰ্যৰ ৰশ্মিৰ সদ্ব্যৱহাৰ কৰিব পাৰি, মাটিৰ উৰ্বৰতা শক্তি বৃদ্ধি পায় আৰু প্ৰতি একক মাটিত উৎপাদন বৃদ্ধি হয়।\nনাৰিকল গছত জালুক নতুবা পাণৰ গছক আশ্ৰয় দিয়াৰ উপৰি মাজৰ ঠাইখিনিত অন্যান্য শস্য, যেনে- কল, নেমু, মাটিকঁঠাল, অমিতা, হালধি আৰু আদাৰ খেতি কৰিব পাৰি। নাৰিকল গছৰ বয়স ১৫ৰ পৰা ২০ বছৰৰ বেছি হ’লে সূৰ্যৰ ৰশ্মিৰ শতকৰা ৫০ ভাগ মাজৰ ঠাইখিনিত পৰে। তদুপৰি নাৰিকলৰ গছ নিৰ্ধাৰিত দূৰত্বত ৰোপণ কৰিলে মাটিৰ শতকৰা ২৫ ভাগতহে মাত্ৰ ইয়াৰ শিপাসমূহ বিস্তাৰিত হয় আৰু বাকী থকা ৭৫ ভাগত শিপা নাথাকে। সেয়ে চাৰিজোপা নাৰিকলৰ মাজৰ ঠাইখিনিত ওপৰত উল্লেখ কৰা শস্যসমূহৰ খেতি কৰি অতিৰিক্ত উৎপাদন লাভ কৰিব পাৰি। অসম কৃষি বিশ্ববিদ্যালয়ৰ উদ্যানশস্য গৱেষণা কেন্দ্ৰ, কাঁহিকুছিত কেইবাবছৰো ধৰি চলোৱা গৱেষণাৰ ফলত উদ্ভাৱন কৰা আৰু অসমৰ মাটি আৰু জলবায়ুৰ বাবে অনুমোদন জনোৱা নাৰিকলভিত্তিক বহুতৰপীয়া খেতি।\nপ্ৰণালীবদ্ধভাৱে নাৰিকলভিত্তিক বহুতৰপীয়া খেতিৰ প্ৰতি ৫৬.২৬ বৰ্গ মিটাৰ মাটিত বছৰি প্ৰায় ৬০০০.০০ টকা উপাৰ্জন কৰিব পাৰি। তলৰ তালিকাত বহুতৰপীয়া খেতিৰ প্ৰতিবিধ শস্য উৎপাদনক্ষম হোৱাৰ পাছত নাৰিকলভিত্তিক বহুতৰপীয়া খেতিত ৫৬.২৫ বৰ্গ মিটাৰত পাব পৰা সম্ভাব্য উৎপাদন আৰু উপাৰ্জনৰ আভাস দিয়া হ’ল-\nতালিকা নং-৪: নাৰিকলভিত্তিক বহুতৰপীয়া খেতিৰ পৰা হ’ব পৰা সম্ভাব্য আয়:\n২৪০টা গোটে ৮.০০ টকা\nনেমু টেঙা(৪ জোপা)\n৬০০টা গোটে ১.০০ টকা\n১২০কেজি গোটে ৮.০০ টকা\nকমলা টেঙা(১ জোপা)\n২০০টা গোটে ৩.০০ টকা\n৫ কেজি কেজি ৮০.০০ টকা\n১০টা গোট গোটে ৫০.০০ টকা\n৩০ কেজি কেজি ২০.০০ টকা\n৪০ কেজি কেজি ৮.০০ টকা\nসামৰণিত ইয়াকে উনুকিয়াব খোজোঁ যে উপৰিউক্ত ধৰণে বিজ্ঞানসন্মতভাৱে কৰা ফলমূলৰ খেতিৰ পৰা অধিক উৎপদন কৰি বছৰৰ পিছত বছৰ ধৰি সুদৃঢ় উৎপাদন পাবৰ বাবে মাটিৰ স্বাস্থ্যৰ প্ৰতি অধিক সচেতন হোৱা আৱশ্যক। সেয়েহে বহুবৰ্ষী ফলমূল শস্যসমূহৰ খেতিৰ অধিক উৎপাদনৰ বাবে প্ৰতিবছৰে প্ৰয়োগ কৰিবলগীয়া সাৰৰ লগত যথেষ্ট পৰিমনে জৈৱিক সাৰ, যেনে- গোবৰ, পচনসাৰ, কেঁচুসাৰ আদি প্ৰয়োগ কৰি মাটিৰ গঠন অটুট ৰখা উচিত। মাটিৰ গঠন ভাল হোৱাৰ ফলত কৃষিভূমিত বায়ু আৰু পানীৰ চলাচলত সুচল হয় আৰু গছৰ শ্বসন ক্ৰিয়া উন্নত হয়। জৈৱিক সাৰসমূহৰ নিজৰ ওজনতকৈ ৫-১০ গুণ বেছি পানী ধৰি ৰাখিব পৰা গুণৰ বাবে শুকান বতৰত অধিক পৰিমাণে জৈৱিক সাৰ প্ৰয়োগৰ ফলত মাটিত জীপ ধৰি ৰখাত সহায় কৰে। তদুপৰি জৈৱিক ৰাসসমূহে গছৰ বৃদ্ধি অৰু বিকাশৰ বাবে আৱশ্যকীয় পোষক মৌলসমূহ বহুদিনলৈ ধৰি ৰখাৰ লগতে মাটিত অম্লতা বৃদ্ধিও ৰোধ কৰে। জৈৱিক সাৰ প্ৰয়োগৰ প্ৰতি উদাসীন হৈ দীৰ্ঘকালৰ বাবে মাটিত কেৱল ৰাসায়নিক দ্ৰব্যসমূহ প্ৰয়োগৰ ফলত ভৱিষ্যতে মাটিৰ উৎপাদিকা শক্তি হ্ৰাস পোৱাৰ লগতে পাৰিপাৰ্শ্বিকতাৰ ওপৰতো বিৰূপ প্ৰভাৱ পৰিবলৈ ধৰে।\nলেখক: ড° ভক্তপ্ৰসাদ গৌতম\nউৎস: আধুনিক কৃষিকথা(শস্যব্যৱস্থাপনা)


বিক্ৰম শেঠ - অসমীয়া ৱিকিপিডিয়া\n২০০৯ চনত বিক্ৰম শেঠ\n২০ জুন, ১৯৫২ (৬৯ বছৰ)\nকৰ্পাচ খ্ৰাইষ্ট কলেজ, অক্সফ'ৰ্ড\nউপন্যাস, কবিতা, ভ্ৰমণ কাহিনী, শিশু সাহিত্য, জীৱনী\nএ চুইটেবল বই\nদ্য গ'ল্ডেন গেট\nএন ইকুৱেল মিউজিক\nপদ্মশ্ৰী, সাহিত্য অকাডেমি বঁটা, ষ্টেগনাৰ ফেল'শ্বিপ, গুগেনহাইম ফেল'শ্বিপ, কমনৱেল্‌থ লেখকৰ পুৰস্কাৰ\nবিক্ৰম শেঠ (ইংৰাজী: Vikram Seth; জন্ম ২০ জুন ১৯৫২) হৈছে এগৰাকী ভাৰতীয় ঔপন্যাসিক আৰু কবি। তেওঁ কেইবাখনো উপন্যাস আৰু কাব্যগ্ৰন্থ ৰচনা কৰিছা। তেওঁ পদ্মশ্ৰী, সাহিত্য অকাডেমি বঁটা, প্ৰবাসী ভাৰতীয় সন্মান, ডব্লিউ এইচ স্মিথ সাহিত্যিক বঁটা, ক্ৰছৱৰ্ড বুক এৱাৰ্ড আদিকে ধৰি কেইবাটাও বঁটা লাভ কৰিছে। শেঠৰ কবিতাৰ সংকলন যেনে 'মেপিংচ্' আৰু 'বিষ্টলি টেইলছ' হৈছে ভাৰতীয় ইংৰাজী ভাষাৰ কবিতালৈ উল্লেখযোগ্য অৱদান।\n2 কৰ্ম আৰু শৈলী\n3.3 শিশু সাহিত্য\n3.5 কবিতাৰ সংকলনত কবিতা\n১৯৫২ চনৰ ২০ জুন তাৰিখে ভাৰতৰ কলকাতাত বিক্ৰম শেঠৰ জন্ম হৈছিল। তেওঁৰ পিতৃ প্ৰেম নাথ শেঠ আছিল বাটা কোম্পানীৰ এগৰাকী কাৰ্যবাহী বিষয়া আৰু তেওঁৰ মাতৃ লীলা শেঠ আছিল দিল্লী উচ্চ ন্যায়ালয়ৰ প্ৰথম মহিলা ন্যায়াধীশ, যি আছিল ভাৰতৰ যিকোনো ৰাজ্যৰ উচ্চ ন্যায়ালয়ৰ মুখ্য ন্যায়াধীশ পদ লাভ কৰা প্ৰথম মহিলা।\nতেওঁ পাটনাৰ ছেইণ্ট জেভিয়াৰ্ছ হাইস্কুলত প্ৰাথমিক শিক্ষা লাভ কৰে, আৰু তাৰ পিছত তেওঁ ডেৰাডুনৰ দ্য ডুন স্কুল অধ্যয়ন কৰে, য'ত তেওঁ বিদ্যালয়খনৰ কাকত 'দ্য ডুন স্কুল ৱিকলী' সম্পাদনা কৰিছিল। ডুন স্কুলত তেওঁ তেওঁৰ শিক্ষক আৰু পৰ্বতাৰোহী গুৰুডিয়াল সিঙৰ দ্বাৰা প্ৰভাৱিত হৈছিল, যিয়ে তেওঁক ভূগোল শিকাইছিল আৰু মাতৃ লীলা শেঠৰ অনুসৰি, "বিক্ৰমক বহু ধৰণে নিৰ্দেশনা দিছিল... তেওঁক পশ্চিমীয়া শাস্ত্ৰীয় সংগীতৰ প্ৰশংসা কৰিবলৈ উদগনি দিছিল আৰু তেওঁৰ মাজত দুঃসাহস আৰু অভিযানৰ প্ৰতি ভালপোৱা গঢ়ি তুলিছিল। " সিঙে পাছত শেঠক "অক্লান্ত কৰ্মী" বুলি বৰ্ণনা কৰে, আৰু "তেওঁ অধ্যয়নত তেওঁৰ নিৰ্দিষ্ট স্তৰ অসুবিধা নোহোৱাকৈ বজাই ৰাখে... তেওঁ স্কুল জীৱনৰ আন ক্ষেত্ৰবোৰত, যেনে নাটকত, তৰ্কত, প্ৰাথমিক চিকিৎসাত, সঙ্গীতত, আৰু দ্য ডুন স্কুল ৱিকলীৰ সম্পাদনাত বিপুল শক্তি প্ৰদান কৰিছিল। " ডুন স্কুলৰ পৰা শিক্ষা সাং কৰি তেওঁ ইংলেণ্ডৰ টনব্ৰিজ স্কুলত তেওঁৰ এ-লেভেলৰ শিক্ষা সম্পূৰ্ণ কৰে। পিছত তেওঁ অক্সফ'ৰ্ড বিশ্ববিদ্যালয়ৰ কৰ্পাচ খ্ৰাইষ্ট কলেজত দৰ্শন, ৰাজনীতি আৰু অৰ্থনীতি অধ্যয়ন কৰে। তাৰ পিছত তেওঁ ষ্টেনফৰ্ড বিশ্ববিদ্যালয়ৰপৰা অৰ্থনীতি বিষয়ত ডক্টৰেট কৰিবৰ বাবে যোগদান কৰে যদিও তেওঁ ইয়াক সম্পূৰ্ণ নকৰিলে।\nকৰ্ম আৰু শৈলী[সম্পাদনা কৰক]\nবিক্ৰম শেঠৰ বৰ্তমানলৈ আঠখন কাব্যগ্ৰন্থ আৰু তিনিখন উপন্যাস প্ৰকাশ পাইছে। ১৯৮০ চনত তেওঁ তেওঁৰ প্ৰথম কাব্যগ্ৰন্থ 'মেপিংচ্' লিখিছিল। 'দ্য গ'ল্ডেন গেট' (১৯৮৬) হৈছে তেওঁৰ প্ৰথম উপন্যাস। ১৯৯৩ চনত ১,৩৪৯ পৃষ্ঠাৰ উপন্যাস 'এ চুইটেবল বই'ৰ প্ৰকাশে পাছত শেঠ ৰাজহুৱা চৰ্চালৈ আহে। এই উপন্যাসখন ২০২০ চনত এটা বিবিচি টেলিভিছনে এখন ধাৰাবাহিক ৰূপে অভিযোজন কৰিছে। তেওঁৰ দ্বিতীয় উপন্যাস 'এন ইকুৱেল মিউজিক' বিষয়বস্তু আছিল এগৰাকী ভায়লিনবাদকৰ প্ৰেম-জীৱন। ২০০৫ চনত প্ৰকাশিত বিক্ৰম শেঠৰ 'টু লাইভছ' হৈছে তেওঁৰ আজো-খুড়া আৰু আজো-খুড়ীয়েকৰ বিবাহ জীৱনৰ এক গাথা।\nশেঠৰ আন কাব্যগ্ৰন্থসমূহ হৈছে 'দ্য হাম্বল এডমিনিচট্ৰেটৰছ গাৰ্ডেন' (১৯৮৫), 'অল ইউ হু স্লিপ টুনাইট' (১৯৯০), আৰু 'থ্ৰী চাইনিচ পয়েটছ' (১৯৯২)। তেওঁৰ শিশু সাহিত্যৰ গ্ৰন্থ 'বিষ্টলি টেইলছ' (১৯৯১) হৈছে দহটা সাধুকথাৰ কবিতাৰূপে কৰা বৰ্ণন। তেওঁ 'ফ্ৰম হেভেন লেক: ট্ৰেভেলছ থ্ৰু চিনকিয়াং এণ্ড টিবেট' (১৯৮৩) নামৰ এখন ভ্ৰমণ কাহিনী লিখিছে, যি তিব্বত, চীন আৰু নেপালৰ মাজেৰে এক ভ্ৰমণৰ এক লেখ। তেওঁক ইংলিছ নেচনেল অপেৰাৰ দ্বাৰা গ্ৰীক কিংবদন্তিৰ ভিত্তিত 'আৰিয়ন এণ্ড দ্য ডলফিন' নামৰ এক লিবাৰেট্ট (libretto) লিখিবলৈ কমিছন দিয়া হৈছিল। ১৯৯৪ চনৰ জুনত প্ৰথমবাৰ বাবে এই অপেৰা পৰিৱেশন কৰা হৈছিল।\n'এ চুইটেবল গাৰ্ল' নামেৰে 'এ চুইটেবল বই'ৰ ছিকুৱেল ২০০৯ চনত ঘোষণা কৰা হৈছিল।\nদ্য গ'ল্ডেন গেট (The Golden Gate, ১৯৮৬)\nএ চুইটেবল বই (A Suitable Boy, ১৯৯৩)\nএন ইকুৱেল মিউজিক (An Equal Music, ১৯৯৯)\nমেপিংচ্ (Mappings, ১৯৮০)\nদ্য টেল অফ মেলন চিটি (The Tale Of Melon City, ১৯৮১)\nদ্য হাম্বল এডমিনিচট্ৰেটৰছ গাৰ্ডেন (The Humble Administrator's Garden, ১৯৮৫)\nঅল ইউ হু স্লিপ টুনাইট (All You Who Sleep Tonight, ১৯৯০)\nবিষ্টলি টেইলছ (Beastly Tales, ১৯৯১)\nথ্ৰী চাইনিচ পয়েটছ (Three Chinese Poets, ১৯৯২)\nদ্য ফ্ৰগ এণ্ড দ্য নাইটিংগেল (The Frog and the Nightingale, ১৯৯৪)\nচামাৰ ৰেকুৱাম: এ বুক অফ পয়েমছ (Summer Requiem: A Book of Poems, ২০১৫)\nদ্য ক্ৰকডাইল এণ্ড দ্য মাংকি (The Crocodile And The Monkey, ১৯৫২)\nআৰিয়ন এণ্ড দ্য ডলফিন (Arion and the Dolphin, ১৯৯৪)\nফ্ৰম হেভেন লেক: ট্ৰেভেলছ থ্ৰু চিনকিয়াং এণ্ড টিবেট (From Heaven Lake: Travels Through Sinkiang and Tibet, ১৯৮৩)\nটু লাইভছ (Two Lives, ২০০৫)\nদ্য ৰিভাৰ্ড আৰ্থ (The Rivered Earth, ২০১১)\nকবিতাৰ সংকলনত কবিতা[সম্পাদনা কৰক]\nThe Golden Treasure of Writers Workshop Poetry. Ed. Rubana Huq. Calcutta: Writers Workshop, ২০০৮\nThe Oxford India Anthology of Twelve Modern Indian Poets. Ed. Arvind Krishna Mehrotra. New Delhi: Oxford University Press, ১৯৯২\n১৯৮৩ – Thomas Cook Travel Book Award for From Heaven Lake: Travels Through Sinkiang and Tibet\n১৯৮৫ – Commonwealth Poetry Prize (Asia) for The Humble Administrator's Garden\n১৯৮৮ – 'দ্য গ'ল্ডেন গেট'ৰ বাবে ইংৰাজী ভাষাৰ সাহিত্য অকাডেমি বঁটা\n১৯৯৩ – Irish Times International Fiction Prize (shortlist) for A Suitable Boy\n১৯৯৪ – Commonwealth Writers Prize (Overall Winner, Best Book) for A Suitable Boy\n১৯৯৪ – WH Smith Literary Award for A Suitable Boy\n১৯৯৯ – Crossword Book Award for An Equal Music\n২০০১ – Order of the British Empire, Commander\n২০০১ – EMMA (BT Ethnic and Multicultural Media Award) for Best Book/Novel for An Equal Music\n২০০৫ – প্ৰবাসী ভাৰতীয় সন্মান\n২০০৭ – সাহিত্য আৰু শিক্ষাৰ ক্ষেত্ৰৰ পদ্মশ্ৰী\n২০১৩ – NDTV's 25 Greatest Global Living Legends In India\n↑ Joshi, Rita (1991). "In Other Places: An Inner Voice". India International Centre Quarterly খণ্ড 18 (1): 55–65.\n↑ Angela Atkins (26 June 2002). Vikram Seth's Suitable Boy: A Reader's Guide. A&C Black. পৃষ্ঠা. 7. ISBN 978-0-8264-5707-3. https://books.google.com/books?id=nqiNnpMOxlYC&pg=PA7.\n↑ 3.0 3.1 3.2 Leila Seth (7 February 2007). On Balance. Penguin Books Limited. পৃষ্ঠা. 137–. ISBN 978-81-8475-055-3. https://books.google.com/books?id=m8byMR-HFBMC&pg=PT137.\n↑ "A suitable joy | Books". The Guardian. 26 March 1999. https://www.theguardian.com/books/1999/mar/27/books.guardianreview1। আহৰণ কৰা হৈছে:7April 2020.\n↑ Atkins, A. (2002). Vikram Seth's Suitable Boy: A Reader's Guide. Bloomsbury Academic. পৃষ্ঠা. 8. ISBN 9780826457073. https://books.google.com/books?id=nqiNnpMOxlYC&pg=PA8। আহৰণ কৰা হৈছে: 24 November 2015.\n↑ "Vikram Seth". ekikrat.in. http://ekikrat.in/Vikram-Seth। আহৰণ কৰা হৈছে: 24 November 2015.\n↑ "The Golden Gate returns to Stanford May 30". news.stanford.edu. 20 May 2013. http://news.stanford.edu/news/2013/may/golden-gate-stanford-052013.html। আহৰণ কৰা হৈছে: 24 November 2015.\n↑ "A Suitable Boy: BBC miniseries". https://www.bbc.co.uk/programmes/m000lbh9.\n↑ "Vikram Seth", DoonOnline: Features & Spotlights, http://doononline.net/pages/info_features/features_spotlights/spotlights/seth/index.htm, r কৰা হৈছে:5September 2007\n↑ Albertazzi, Silvia (20 January 2005), "An equal music, an alien world: postcolonial literature and the representation of European culture", European Review (Cambridge University Press) খণ্ড 13: 103–113, doi:10.1017/S1062798705000104, http://journals.cambridge.org/action/displayAbstract?fromPage=online&aid=276618\n↑ "Times of India by Shobha John, TNN: 27 Nov 2011, 05.13 am IST : 'I got drunk to write, says Vikram Seth'", The Times of India (India), 27 November 2011, http://timesofindia.indiatimes.com/home/sunday-toi/special-report/I-got-drunk-to-write/articleshow/10888180.cms\nৱিকিমিডিয়া কমন্সত বিক্ৰম শেঠ সম্পৰ্কীয় মিডিয়া ফাইল আছে।\nVikram Seth সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=বিক্ৰম_শেঠ&oldid=304643"ৰ পৰা অনা হৈছে\nএই পৃষ্ঠাখন ২৩ অক্টোবৰ, ২০২১ তাৰিখে ১৫:৫৯ বজাত অন্তিম সংশোধন কৰা হৈছিল।


সতৈন্দ্ৰ জৈনক পদৰ পৰা অপসাৰণ কৰিবলৈ বিচৰা আবেদনৰ ওপৰত আগতীয়া শুনানিৰ দাবী - HindusthanSamachar Assamese\nসতৈন্দ্ৰ জৈনক পদৰ পৰা অপসাৰণ কৰিবলৈ বিচৰা আবেদনৰ ওপৰত আগতীয়া শুনানিৰ দাবী\nনতুন দিল্লী, ২৩ জুন (হি.স.)। আইনজীৱী আৰু বিজেপি নেতা অশ্বিনী উপাধ্যায়ে কাৰাবন্দী মহাৰাষ্ট্ৰৰ মন্ত্ৰ\n23 Jun 2022 15:39:19\nনতুন দিল্লী, ২৩ জুন (হি.স.)। আইনজীৱী আৰু বিজেপি নেতা অশ্বিনী উপাধ্যায়ে কাৰাবন্দী মহাৰাষ্ট্ৰৰ মন্ত্ৰী নৱাব মালিক আৰু দিল্লীৰ মন্ত্ৰী সতৈন্দ্ৰ জৈনক তেওঁলোকৰ পদৰ পৰা অপসাৰণৰ দাবীৰ ওপৰত সোনকালে শুনানিৰ দাবী জনাইছে। অশ্বিনী উপাধ্যায়ে কয় যে মালিক প্ৰায় চাৰি মাহ আৰু সতৈন্দ্ৰ জৈন ৩০ দিনৰ বাবে কাৰাগাৰত বন্দী হৈ আছে। আদালতে অশ্বিনী উপাধ্যায়ক পঞ্জীয়কৰ সন্মুখত আগতীয়া শুনানি বিচাৰিবলৈ নিৰ্দেশ দিছিল।\nআৱেদনখনত কোৱা হৈছিল যে ন্যায়াধীশ, আইএএছ, আইপিএছক দুদিনতকৈ অধিক সময় ন্যায়িক জিম্মাত থাকিলে অস্থায়ীভাৱে পদৰ পৰা আঁতৰাই দিয়া হয়। কিন্তু তেওঁ মন্ত্ৰীৰ পদত আছে। আবেদনখনত কোৱা হৈছিল যে উচ্চতম ন্যায়ালয়ে আইন আয়োগক উন্নয়নশীল দেশসমূহৰ আইন পৰীক্ষা কৰিবলৈ নিৰ্দেশ দিব লাগে যাতে সংবিধানৰ ১৪ নং অনুচ্ছেদ অনুসৰি মন্ত্ৰী, বিধায়ক আৰু ৰাজহুৱা কৰ্মচাৰীৰ মৰ্যাদা বজাই ৰাখিব পৰা যায়।\nআৱেদনখনত লগতে কোৱা হৈছে যে মন্ত্ৰীজন কেৱল ভাৰতীয় দণ্ডবিধিৰ ২১ ধাৰা আৰু দুৰ্নীতি প্ৰতিৰোধ আইনৰ ২(গ) ধাৰাৰ অধীনত এজন ৰাজহুৱা কৰ্মচাৰী নহয় লগতে সংবিধানৰ অনুসূচী ৩ ৰ অধীনত মন্ত্ৰী হিচাপে পবিত্ৰ শপত গ্ৰহণ কৰে। মন্ত্ৰীজনে দৰমহা, বিনামূলীয়া ৰে'ল টিকট, বিনামূলীয়া বিমান টিকট লাভ কৰে আৰু তেওঁ গোটেই জীৱনআইএএছ, আইপিএছ আৰু বিচাৰকসকলৰ দৰে বহুতো ভাট্টা আৰু সুবিধা লাভ কৰে। এনে পৰিস্থিতিত এজন মন্ত্ৰী হৈছে আইএএছ, আইপিএছ আৰু বিচাৰকৰ দৰে সম্পূৰ্ণ দৰমহা থকা এজন ৰাজহুৱা কৰ্মচাৰী। কিন্তু নৱাব মালিক আৰু সতৈন্দ্ৰ জৈনে দীৰ্ঘদিন ধৰি ন্যায়িক জিম্মাত থকা স্বত্বেও সাংবিধানিক পদত অধিষ্ঠিত হৈ আছে।\nহিন্দুস্থান সমাচাৰ/ সঞ্জয়/ বিস্মিতা/মনোজ\nমণিপুৰ ভূমিস্খলন স্থলীত তালাচী অভিযান অব্যাহত, মৃতকৰ সংখ্যা ২৭লৈ বৃদ্ধি\nইম্ফল, ০২ জুলাই(হি.স.)। মণিপুৰৰ ননি জিলাৰ টুপুলত নতুন ৰে'ল নিৰ্মাণ স্থলীত ভূমিস্খলনৰ পিছত এতিয়াও ৩৫..\nমুখ্যমন্ত্ৰী একনাথ চিন্দেক আন্না হাজাৰেৰ শুভেচ্ছা\nমুম্বাই, ০২ জুলাই(হি.স.)। মহাৰাষ্ট্ৰৰ নৱনিযুক্ত মুখ্যমন্ত্ৰী একনাথ চিন্দেক শনিবাৰে জ্যেষ্ঠ সমাজকৰ্মী..\nৰাষ্ট্ৰপতি কোবিন্দক সাক্ষাৎ লাডাখৰ উপ ৰাজ্যপালৰ\nনতুন দিল্লী, ০২ জুলাই (হি.স.)। লাডাখৰ লেফটেনেণ্ট গভৰ্ণৰ আৰ কে মাথুৰে শনিবাৰে ৰাষ্ট্ৰপতি ভৱনত ৰাষ্ট্ৰ..\nমিতালী ৰাজক অনাগত দিনত শুভেচ্ছা প্ৰধানমন্ত্ৰীৰ\nনতুন দিল্লী, ০২ জুলাই (হি.স.)। ভাৰতৰ প্ৰাক্তন মহিলা ক্ৰিকেট অধিনায়ক মিতালী ৰাজে শনিবাৰে প্ৰধানমন্ত..


community rising to protect its culture জাগিছে জাতি ৰাখিব ভেটি মোৰ অসম Whatsapp Status Assamese - ShareChat\nজাগিছে জাতি ৰাখিব ভেটি\n#নাগৰিকত্ব সংশোধনী বিধেয়ক # নাগৰিকত্ব সংশোধনী বিধেয়ক\n#জাগিছে জাতি ৰাখিব ভেটি # জাগিছে জাতি ৰাখিব ভেটি\nAssamese Master Mind\n#জাগিছে জাতি ৰাখিব ভেটি আমি অসমীয়াই কোনো কাৰণত কেব নামানো ! নামানো , নামানো ! অসমৰ সকলোজনসাধাৰণ ওলাই আঁহক আমি শৃংখলাবদ্ধ আৰু অসিংহ নীতিৰে আন্দোলন কৰি যাবলৈ ! এইখনেই আমাৰ নিজৰ জাতি , মাটি , ভাষা - সংস্কৃতিৰ লগতে স্বাধীন অসমৰ অসমীয়াৰ শেষ যুদ্ধ ! আ হৈ আ ওলাই আ বদনে অনা মানক খেদিবলৈ আ অসমীয়া ওলাই আঁহ নহলে নিজৰ দেশতে নিজেই হবি নহলে ভগনীয়া !আমাৰ সোণৰ অসমক আমি কেতিয়াও বিদেশীৰ চৰণীয়া পথাৰ হবলৈ নিদো , নিদো ! ..... আমাৰ অসমীয়াই জাগিলে থাকিব দেশ নহলে হবগৈ বাংলাদেশ ! এইখন cab আমি যুজিম আমাৰ দেহত শেষ বিন্দুত তেজ থকালৈকে আৰু এই খনেই শেষ যুদ্ধ অসমীয়াৰ। এই খনযুদ্ধই কব অসমীয়া জাতি থাকিব না ধ্বংস হ'ব ! আমি কোনো কাৰণত আমাৰ নিজৰ জাতি - মাতি , ভাষা - সংস্কৃতিক আৰু আমাৰ সোণৰ অসমক ধ্বংস হ'বলৈ নিদো , নিদো ! ......নহলে নতুন স্বাধীনত অসম গঢ়িবলৈ আহক সকলো অসমীয়াই লগতে ওলাই আঁহক অসম সংযুক্ত বাহিনী ! প্ৰয়োজনত হয় মৰিম নহলে মাৰিম নহলে হাতত বন্দুক ধৰি গঢ়িম নতুন " স্বাধীন অসম !" এইটোৱেই আমাৰ অসম সংযুক্ত বাহিনীৰ আটাইতকৈ সোণালী সময় ! আমি আমাৰ সোণৰ অসম খনৰ মাজত স্বাধীন ভাৱে ঘুৰিবলৈ আৰু আই অসম‌ীৰ সন্তান হিচাপে অসম খনক স্বাধীন কৰিবলৈ ! " জয় আই অসম !" # জাগিছে জাতি ৰাখিব ভেটি # দেশ বুলিলে নালাগে আদেশ #নাগৰিকত্ব সংশোধনী আইন #🔥 এই জুই জলিছে জ্বলিবই\nshi ri ka nt ...ram\n# জাগিছে জাতি ৰাখিব ভেটিRamakant\n#জাগিছে জাতি ৰাখিব ভেটি জয় আই অসম🙏🙏🙏 # জাগিছে জাতি ৰাখিব ভেটি\n#আকৌ নাগৰিকত্ব সংশোধনী বিধেয়ক CAB গৃহীত হ’লে বিলখনৰ পৰা আমাৰ হ’বলগীয়া মহা লাভবোৰ হ’ব তলত দিয়া ধৰণৰ- ১। অসমীয়া সংখ্যালঘূ হ’ব। ২। ৰাজ্যিক ভাষা পৰিৱৰ্তন হৈ বাংলা হ’ব। ৩। চৰকাৰী মাটি কমিব। ৪। ভেটি(নতুন নতুন ঘৰৰ ভেটি) বাঢ়িব। ৫। আপুনি চৰকাৰৰ পৰা পোৱা সুবিধাবোৰ পৰিৱৰ্তন হ’ব। নতুন নাগৰিকলকো সুবিধা দিব লাগিব। ৬। জনবসতিৰ ঘনত্ব ঘন হ’ব। ৭। আকৌ অনাকাংক্ষিত দিনবোৰ ঘূৰি আহিব। ৮। আপোনাৰ পৰিয়ালৰ সদস্য-সদস্যাসকলৰ যিকেইগৰাকীয়ে চাকৰি পালেহেঁতেন¸ এতিয়া নাপাব। ৯। চৰকাৰে নতুন নাগৰিকসকলৰ কাৰণে অতিৰিক্ত টকা খৰছ কৰিব লাগিব। ১০। ৰাজ্যখনত পৰিৱেশ বিনষ্ট হ’ব। ১১। কাজিয়া-পেচাল¸ মৰা-মৰি আদি বৃদ্ধি হ’ব। ১২।তেন্তে Nrcৰ কি প্ৰয়োজন আছিল? চৰকাৰৰ ইমান টকা খৰছ কৰি¸ জনগণক হাৰা-শাস্তি দিলে কিয়? টকা¸ শ্ৰম আৰু সময়বোৰ অথলে যাব। ১৩। দেশখনৰ পৱিত্ৰ সংবিধানখনক অৱমাননা কৰা হ’ব। ভাৰতে ধৰ্ম নিৰপেক্ষতাৰ সন্মান হেৰুওৱাব। ১৪। বহু বছৰ আমাৰ জীৱন-ধাৰণৰ মান এনেকৈ অপৰিৱৰ্তিত হৈ থকাৰ লগতে নিম্নগামী হ’ব। ১৫। নিবনুৱা সমস্যা আৰু কৰ্মৰ সমস্যা বৃদ্ধি হ’ব। ১৬। জনসংখ্যা বিস্ফোৰণ হ’ব। .... জয় আই অসম💪💪💪💪 #আকৌ নাগৰিকত্ব সংশোধনী বিধেয়ক #ℹ তথ্য\n#আকৌ নাগৰিকত্ব সংশোধনী বিধেয়ক #আকৌ নাগৰিকত্ব সংশোধনী বিধেয়ক\nSabita Bora saikia\n# জাগিছে জাতি ৰাখিব ভেটি # দেশ বুলিলে নালাগে আদেশ #🪔 অসমক লাগে শান্তি\nCABৰ বিৰুদ্ধে জাহ্নু বৰুৱাৰ প্ৰতিবাদ, ৰাজ্যিক চলচ্চিত্ৰ বঁটাৰ পৰা নিজৰ ছবিৰ নাম প্ৰত্যাহাৰ পদ্মভূষণ বঁটা বিজয়ী ছবি পৰিচালকগৰাকী তথা তেওঁৰ টীমে বিতৰ্কিত বিধেয়কখনৰ বিৰোধিতা কৰি প্ৰত্যাহাৰ কৰে ‘ভগা খিৰিকী’ৰ নাম।\nকেবৰ বিৰুদ্ধে প্ৰতিবাদ জাহ্নু বৰুৱাৰ\nৰবি শৰ্মাৰ বিজেপী ত্যাগ\n#আকৌ নাগৰিকত্ব সংশোধনী বিধেয়ক #আকৌ নাগৰিকত্ব সংশোধনী বিধেয়ক #🤔 সাথঁৰ


বিশ্বামিত্ৰ - অসমীয়া ৱিকিপিডিয়া\nৰাজা ৰবি বৰ্মাৰ দ্বাৰা অংকিত বিশ্বামিত্ৰ\nবিশ্বামিত্ৰ (সংস্কৃত: विश्वामित्र) হোওছে প্ৰাচীন ভাৰতৰ এগৰাকী প্ৰখ্যাত ঋষি। গায়ত্ৰী মন্ত্ৰকে আদি কৰি ঋকবেদৰ তৃতীয় মণ্ডলৰ প্ৰায়বোৰ অংশ ৰচনাৰ কৃতিত্ব তেওঁকে দিয়া হয়। পুৰাণসমূহত সৃষ্টিৰ আদিৰে পৰা বিদ্যমান ২৪গৰাকী ঋষিৰ উল্লেখ আছে যিসকলে গায়ত্ৰী মন্ত্ৰৰ সম্পূৰ্ণ অৰ্থ অনুধাৱন কৰি এই মন্ত্ৰৰ সমস্ত শক্তি ধাৰণ কৰিছিল। ইয়াৰ ভিতৰত বিশ্বামিত্ৰ হৈছে প্ৰথমগৰাকী আৰু যাজ্ঞবল্ক্য অন্তিমগৰাকী ঋষি।\nসাহিত্যৰ সূত্ৰ[সম্পাদনা কৰক]\nঐতিহাসিকভাৱে বিশ্বামিত্ৰ গথিনা এজন ঋকবৈদিক ঋষি আছিল যি আছিল ঋগবেদৰ তৃতীয় মণ্ডলৰ মুখ্য ৰচয়িতা। বশিষ্ঠৰ আগলৈকে তেওঁ ভৰত জনজাতিৰ ৰজা সুদাসৰ পুৰোহিত আছিল।  তেওঁ ভৰতসকলক বিপাস আৰু সুতুদ্ৰী নদী অতিক্ৰম কৰাত সহায় কৰিছিল। পৰৱৰ্তী হিন্দু গ্ৰন্থসমূহত বিশ্বামিত্ৰ আৰু বশিষ্ঠৰ দীৰ্ঘদিনীয়া বিবাদৰ কথা বৰ্ণনা কৰা হৈছে। পণ্ডিতসকলৰ মতে যে ভৰতসকলৰ পুৰোহিতৰ স্থিতি সম্পৰ্কে ঐতিহাসিকভাৱে তেওঁলোকৰ মাজত বিবাদ হৈছিল। অৱশ্যে অভ্যন্তৰীণ প্ৰমাণৰ অভাৱ আৰু ঋকবেদৰ ওপৰত পৰৱৰ্তী কালৰ মতামতৰ বাবে এই দৃষ্টিভংগীক সমালোচনা কৰা হৈছে।\nবিশ্বমিত্ৰৰ জীৱনৰ সৈতে সম্পৰ্কিত বেছিভাগ কাহিনী বাল্মীকি ৰামায়ণত বৰ্ণনা কৰা হৈছে।  বিশ্বামিত্ৰ প্ৰাচীন ভাৰতৰ এজন ৰজা আছিল যাক কৌশিক (কুশৰ বংশধৰ) বুলিও কোৱা হয়। তেওঁ আছিল অমাৱসু ৰাজবংশৰ। বিশ্বামিত্ৰ মূলতঃ কান্যকুব্জৰ (আধুনিক দিনৰ কনৌজ) চন্দ্ৰবংশী (সোমবংশী) ৰজা। তেওঁ এজন বীৰ যোদ্ধা আৰু কুশ নামৰ এজন মহান ৰজাৰ বংশধৰ আছিল।\n↑ Jamison, Stephanie; Brereton, Joel (2014). The Rigveda: 3-Volume Set. Oxford University Press. পৃষ্ঠা. 464. ISBN 978-0-19-972078-1.\n↑ Jamison & Brereton 2014, পৃষ্ঠা. 465.\n↑ 3.0 3.1 Witzel, Michael (1995). "Ṛgvedic history: poets, chieftains and polities". In Erdosy, George. The Indo-Aryans of Ancient South Asia: Language, Material Culture and Ethnicity. De Gruyter. পৃষ্ঠা. 248-249, 251.\n↑ Jamison & Brereton 2014, পৃষ্ঠা. 1015-1016.\n↑ "Valmiki Ramayana". Valmikiramayan.net. http://www.valmikiramayan.net। আহৰণ কৰা হৈছে: 2013-03-26.\n"https://as.wikipedia.org/w/index.php?title=বিশ্বামিত্ৰ&oldid=287327"ৰ পৰা অনা হৈছে\nএই পৃষ্ঠাখন ২১ জুলাই, ২০২১ তাৰিখে ১২:১৫ বজাত অন্তিম সংশোধন কৰা হৈছিল।


January 2018 - অসমীয়াৰ সুখ-দুখ\nxukhdukh.com January 27, 2018 0\nডিমা হাছাওঃ সংকট বনাম সত্যতা (১) জ্যোতিৰূপম দত্ত অসমৰ ডিমা হাছাও জিলাৰ অসমীয়াসকলৰ সৈতে সাম্প্ৰতিক দুঃসময়ত সহমৰ্মিতা প্ৰকাশ কৰিছো...\nBy xukhdukh.com on January 27, 2018 No comments:\nxukhdukh.com January 26, 2018 0\nবহনক্ষমতাৰ সংজ্ঞা আৰু আজিৰ ভাৰতবৰ্ষ ইন্দ্ৰজিত বৰা “Man must at last finally awake from his millenary dream; and in doing so, awake t...\nBy xukhdukh.com on January 26, 2018 No comments:\nধনতন্ত্ৰ দিৱসৰ শুভেচ্ছাৰে অজয় লাল দত্ত ক. পাৰ্ক ভিউ এপাৰ্টমেণ্ট, গুৱাহাটী পাৰ্ক ভিউ এপাৰ্টমেণ্টত বৰ ধুম-ধামেৰে গণতন্ত্ৰ দিৱসৰ আয...\nxukhdukh.com January 25, 2018 0\nৰাজনীতিৰ সংবাদমাধ্যম নে সংবাদমাধ্যমৰ ৰাজনীতি ? বুলন কুমাৰ শইকীয়া প্ৰশ্নটোৰ জন্ম অৱশ্যে আৰম্ভ হৈছে ২০১৪ ৰ সাধাৰণ নিৰ্বাচনৰ সময়ৰ পৰা...\nBy xukhdukh.com on January 25, 2018 No comments:\nxukhdukh.com January 24, 2018 0\nপিকচাৰ অফ দ্যা ডে আৰু বিতৰ্কৰ উৰহীজোপা দেৱজিত শইকীয়া বাৰু সকলোৱে কিবা কিবি ক'লেই৷ মোৰ অলপ কথাটো বুজি লওঁতে দেৰি হয়৷ মানে সেই ...\nBy xukhdukh.com on January 24, 2018 No comments:\nহজ ৰাজসাহাৰ্য্যৰ বিলুপ্তিঃ তুষ্টিকৰণ কাৰ? ইঞ্জিনীয়াৰ জাকিৰ হুছেইন কেন্দ্ৰীয় চৰকাৰে মুছলমান ধৰ্মাৱলম্বীসকলৰ হজযাত্ৰাৰ বাবে দি থকা ৰাজ...\nLabels: ANALYSIS, CURRENT ISSUES, zakir-hussain, জাকিৰ-হুছেইন, সাম্প্ৰতিক প্ৰসংগ\nচাহাব হোৱাৰ বাসনা আৰু পৰিশ্ৰমৰ দুৰ্গতি ড০ অৰবিন্দ ৰাজখোৱা ‘ ৰাইজ , আমাৰ দল চৰকাৰলৈ আহিলে চিন্তাৰ কোনো কাৰণ নাই , আ...\nxukhdukh.com January 20, 2018 0\nসাম্প্ৰতিক সময়ত সাহিত্য সভাই কোনখিনি কামক কৰণীয় বুলি ভ‌ৱা উচিত? অৰুণজ্যোতি দাস “এসময়ত ‘অসম সাহিত্য সভা’ নামৰ অনুষ্ঠানটি অসমৰ ৰাইজৰ হ...\nBy xukhdukh.com on January 20, 2018 No comments:\nxukhdukh.com January 18, 2018 0\nব্যতিক্ৰমী ব্যৱসায়ৰ উদ্ভাৱনী ড° বুলজিৎ বুঢ়াগোহাঁই মাননীয় সম্পাদক মহোদয়, বৰ্তমান অসমৰ বহু সংখ্যক যুৱক-যুৱতী ব্যৱসায়-বাণিজ্যৰ...\nBy xukhdukh.com on January 18, 2018 No comments:\nxukhdukh.com January 18, 2018 1\n“শিল্পী দিৱস” ৰ চিন্তাঃ শিল্পীৰ সামাজিক আৰু জাতীয় চেতনা ড° বিজয় কৃষ্ণ চেতিয়া সমাজ উত্তৰণৰ বাবে সাংস্কৃতিক ৰূপান্তৰৰ সাধনা কৰা “ৰূপ...\nBy xukhdukh.com on January 18, 2018 1 comment:\nতৰুণ গগৈক জিৰণি লবলৈ দিয়ক বুলন কুমাৰ শইকীয়া অন্ধকাৰ এটা যুগৰ সমাপ্তিত ২০০১ চনত যেতিয়া তৰুণ গগৈয়ে শাসনৰ ভাৰ লৈছিল তেতিয়া কথা প্ৰসংগত ...\nxukhdukh.com January 11, 2018 0\nলাছা-নিংচি এক্সপ্ৰেছৱে’: তিব্বতৰ উন্নয়ণ বনাম দিল্লী-বেইজিংৰ কূটনীতি ড0বিজয় কৃষ্ণ চেতিয়া ২০১৭ বৰ্ষত ভাৰতৰ দেশীয় সুৰক্ষা ব্যৱস্...\nBy xukhdukh.com on January 11, 2018 No comments:\nxukhdukh.com January 09, 2018 0\nধৰ্ম, সংস্কৃতি আৰু মানৱ অধিকাৰ ইন্দ্ৰজিত বৰা ”I personally do not understand why religion should be given this vast, expansive jurisdi...\nBy xukhdukh.com on January 09, 2018 No comments:\nxukhdukh.com January 09, 2018 2\nপ্ৰত্যাশাৰ অন্য নামঃ অসম জাতীয় বিদ্যালয় পংকজ কুমাৰ নাথ “চৰাইবোৰে বাৰু কি কথা পাতে" ? -গছৰ কথা পাতে । বাহাত ডিমা পাৰে । তেতিয়...\nBy xukhdukh.com on January 09, 20182comments:\nxukhdukh.com January 08, 2018 0\nনাগৰিক পঞ্জী, বি এন মল্লিক আৰু পি আই পি আঁচনি বুলন কুমাৰ শইকীয়া নাগৰিক পঞ্জীৰ খচৰা প্ৰকাশ পোৱাৰ লগে লগে বিভিন্ন মহলত বিভিন্ন ক্ৰিয়া ...\nBy xukhdukh.com on January 08, 2018 No comments:\nxukhdukh.com January 07, 2018 0\nঅসমত নাট্যচৰ্চাঃ ২০১৭বৰ্ষৰ ৰেঙনি নিজৰা ৰাজকুমাৰী সেয়া অামাৰেই জীৱন, অামাৰেই বুৰঞ্জী অথবা সাধুকথাৰ অংশ --যাক নাটকৰ ৰূপত মঞ্চত চাই ...\nBy xukhdukh.com on January 07, 2018 No comments:\nপ্রস্তাৱিত তিনি তালাক নিষিদ্ধকৰণ আইন: কিছু চিন্তা পাৰভিন চুলতানা যোৱা আগস্ট মাহত উচ্চতম ন্যায়ালয়ে এটি ঐতিহাসিক ৰায়দান কৰি একেৰাহে দ...\nxukhdukh.com January 06, 2018 0\nচেতনা : ড্য হাৰ্ড মেটাৰ অঞ্জন শইকীয়া ১) মই আৰু চেতনা চেতনা মোৰ লগৰী, কেতিয়াবা চেতনাই মোক জোলোকে জোলোকে পানী খুৱাই। কিন...\nBy xukhdukh.com on January 06, 2018 No comments:\nxukhdukh.com January 06, 2018 2\nনাগৰিকৰ শ্ৰেণীবদ্ধকৰণ নহব নাগৰিকপঞ্জীত সাক্ষাতকাৰতঃ প্ৰতীক হাজেলা অৰুণাভ শইকীয়া নতুনবৰ্ষৰ দুৱাৰদলিতে অসমত বহুপ্ৰতীক্ষিত না...\nBy xukhdukh.com on January 06, 20182comments:\nxukhdukh.com January 05, 2018 0\nলেণ্ড বেংকিং(Land Banking) আৰু অসমত নতুন উদ্যোগ স্থাপনৰ সম্ভাৱনীয়তা ড০ বিজয়কৃষ্ণ চেতিয়া এখন দেশ বা ৰাজ্যৰ প্ৰকৃত উন্নয়ণ হবলৈ...\nBy xukhdukh.com on January 05, 2018 No comments:\nনাগৰিকপঞ্জীৰ উন্নীতকৰণঃ মমতা বেনাৰ্জীৰ অহেতুক হস্তক্ষেপ দীপাংকৰ মল্ল বৰুৱা অৱশেষত বহু উত্কণ্ঠা আৰু জল্পনা কল্পনাৰ ওৰ পেলাই যোৱা ৩১ ডি...\nxukhdukh.com January 04, 2018 0\nনাগৰিকত্ব সংশোধনী বিধেয়কঃকিছু চিন্তা পাৰভিন চুলতানা ৰাজনীতি বিজ্ঞানে জনসংখ্যাক স্বাধীন ৰাষ্ট্রৰ এটি গুৰুত্বপূর্ণ উপাদান বুলি ব্যাখ্...\nBy xukhdukh.com on January 04, 2018 No comments:\nসময় এতিয়া যুক্তি আৰু সচেতনতাৰ স্বাগতম ২০১৮ , নতুন বছৰৰ ন পুৱাত “ অসমীয়া সুখ - দুখ ” ৰ প্ৰতিজন পঢ়ুৱৈ ও লেখক সমাজলৈ আমাৰ আন্তৰিক স...\nxukhdukh.com January 03, 2018 1\nঅসম জাতীয় বিদ্যালয়ঃ অসমীয়াৰ বিৰুদ্ধে চলি থকা ষড়যন্ত্ৰৰ যোগ্য প্ৰত্যুত্তৰ মনোৰম গগৈ "অসমীয়া সত্ত্বাৰ জাগৰণ' আৰু মূল্যবো...\nBy xukhdukh.com on January 03, 2018 1 comment:\nxukhdukh.com January 03, 2018 0\nছিপাঝাৰৰ হত্যাকাণ্ড, সাম্প্ৰদায়িক হিংসা আৰু উচ্ছেদঃ এক ক্ষেত্ৰ ভিত্তিক অধ্যয়ন আশ্ৰাফুল হুছেইন দৰং জিলাৰ ছিপাঝাৰৰ চৰাঞ্চলত দীৰ্ঘ...\nBy xukhdukh.com on January 03, 2018 No comments:\nনৱবৰ্ষৰ শপত, বছৰজোৰা এনজয়মেণ্টৰ শ্ৰদ্ধাৰ ৰাইজ, জয়জয়তে আপোনালোকলৈ নৱবৰ্ষৰ শুভেচ্ছা জনাইছো। আপোনালোকৰ আশীৰ্বাদতে আজি আমি দুবেলা দুমুঠ...\nxukhdukh.com January 02, 2018 0\nBy xukhdukh.com on January 02, 2018 No comments:\nxukhdukh.com January 01, 2018 0\nশিশুৰ বাবে এখন সুৰক্ষিত পৃথিৱীৰ আশা দীপাংকৰ মল্ল বৰুৱা 'Oh my sleeping child the world's so wild But you've bui...\nBy xukhdukh.com on January 01, 2018 No comments:


মহাসাগৰ - অসমীয়া ৱিকিপিডিয়া\nমহাসাগৰ (ইংৰাজী: Ocean) হৈছে অতি বিশাল আৰু লবণযুক্ত বিপুল জলৰাশি যি পৃথিৱীক পৰিবেষ্টন কৰি আছে। পৃথিৱীৰ পৃষ্ঠভাগৰ প্ৰায় ৭০% জলৰাশিৰে আবৰা। এই বিপুল জলৰাশি আকৌ অনেক মহাসাগৰ আৰু সৰু সৰু সাগৰত বিভক্ত। মহাসাগৰৰ ইংৰাজী প্ৰতিশব্দ Ocean আহিছে গ্ৰীক ভাষাৰ শব্দ ‘অচিনোজ’ (Ὠκεανὸς)-ৰ পৰা। অচিনোজ হৈছে গ্ৰীক পুৰাণৰ বাৰজন টাইটানৰ এজন। তেওঁ আছিল সমস্ত সামুদ্ৰিক জলভাগৰ আদি দেৱতা। টাইটানসকলৰ পৰাজয়ৰ পাছত পোচাইডন সমুদ্ৰৰ দেৱতা হয়। মহাসাগৰৰ অৰ্ধেকতকৈ বেছি অংশৰ গড় গভীৰতা ৪,২৬৭ মিটাৰ (১৩,৯৯৯ ফুট)-তকৈ বেছি। বৈজ্ঞানিকসকলে হিচাপ কৰি দেখিছে যে, মহাসাগৰ প্ৰায় ২,৩০,০০০ সামুদ্ৰিক আৰু জলজ প্ৰাণী আছে। প্ৰকৃতপক্ষে ই নিৰ্ধাৰিত সংখ্যাতকৈ ১০ গুণ বেছি হ'ব পাৰে।\nপৃথিৱীৰ সামুদ্ৰিক জলভাগক প্ৰদৰ্শন কৰা মানচিত্ৰ, ‘বিশ্ব মহাসাগৰ’-ক কেইবাটাও অঞ্চলতভাগ কৰা হৈছে। সচৰাচৰ পাঁচ মহাসাগৰৰ বিভাজনক মানি লোৱা হয়: প্ৰশান্ত, আটলাণ্টিক, ভাৰত, উত্তৰ, আৰু দক্ষিণ; শেষৰ দুখনক কেতিয়াবা প্ৰথম তিনিখনৰ অংশ ৰূপে গণ্য কৰা হয়।\nপ্ৰচলিতভাবে বিভিন্ন ধৰণৰ মহাসাগৰৰ নাম দেখা যায়। কিন্তু এই সকলোবোৰ মহাসাগৰ হৈছে এক আন্তঃসংযোগকৃত লবণাক্ত জলৰাশিৰ অংশ। এই জলৰাশিক ‘বিশ্ব মহাসাগৰ’ ৰূপে নামকৰণ কৰা হয়। মহাসাগৰ মূলতঃ এখনেই। ভূগোলবিদসকলে অধ্যয়নৰ সুবিধাৰ্থে মহাসাগৰক ৫টা অংশৰ বিভক্ত কৰিছে। মহাসাগৰীয় বিভাজনসমূহ সংজ্ঞায়িত আৰু মূল্যায়িত হৈছে - মহাদেশ, মাটিৰ স্তৰ আৰু অন্যান্য চৰ্তাৱলীক কেন্দ্ৰ কৰি। এই পাঁচ বিভাজন হৈছে (আকাৰৰ হ্ৰাসমান ক্ৰমত):\nপ্ৰশান্ত মহাসাগৰ: আমেৰিকাক এছিয়া আৰু অষ্ট্ৰেলিয়াৰ পৰা বিভক্ত কৰিছে।\nআটলাণ্টিক মহাসাগৰ: আমেৰিকাক ইউৰেছিয়া আৰু আফ্ৰিকাৰ পৰা বিভক্ত কৰিছে।\nভাৰত মহাসাগৰ: দক্ষিণ এছিয়াক আবৰি ৰাখিছে আৰু আফ্ৰিকা আৰু অষ্ট্ৰেলিয়াক বিভক্ত কৰিছে।\nদক্ষিণ মহাসাগৰ বা এণ্টাৰ্কটিকা মহাসাগৰ: ইয়াক কেতিয়াবা প্ৰশান্ত, আটলাণ্টিক আৰু ভাৰত মহাসাগৰৰ বহিৰাংশ হিচাবে গণ্য কৰা হয় যি এণ্টাৰ্কটিকা মহাদেশক আবৰি ৰাখিছে।\nউত্তৰ মহাসাগৰ: ইয়াক কেতিয়াবা আটলাণ্টিক মহাসাগৰৰ এক সমুদ্ৰ হিচাবে গণ্য কৰা হয় যি সুমেৰুৰ অধিকাংশ অঞ্চল আৰু উত্তৰ আমেৰিকা আৰু ইউৰেছিয়াৰ একাংশ আবৰি ৰাখিছে।\nSurface of the Atlantic ocean.\nWaves on an ocean coast.\n↑ Ὠκεανός, Henry George Liddell, Robert Scott, A Greek–English Lexicon, at Perseus project\n↑ "How deep is the ocean?". National Oceanic and Atmospheric Administration. http://oceanservice.noaa.gov/facts/oceandepth.html। আহৰণ কৰা হৈছে: 2011-12-03.\n↑ Drogin, Bob (October 24, 2003). "Census of Marine Life maps an ocean of species". Los Angeles Times. http://www.latimes.com/new/la-na-fish2-2009aug02,0,5785256.story?page=1&track=ntothtml। আহৰণ কৰা হৈছে: August 18, 2009.\n↑ "Distribution of land and water on the planet". UN Atlas of the Oceans\nৱিকিমিডিয়া কমন্সত মহাসাগৰ সম্পৰ্কীয় মিডিয়া ফাইল আছে।\nOceans বিষয়ে Curlie (DMOZ)-ত থকা তথ্য\n"https://as.wikipedia.org/w/index.php?title=মহাসাগৰ&oldid=236227"ৰ পৰা অনা হৈছে\nশেষ সম্পাদনা কৰা হৈছে5June 2020 তাৰিখে 04:22 বজাত


Regulipid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Regulipid ar byavahar, ppali, parshwakriya, upkaar, kriya-pratikriya aaru satarkatabani\nRegulipid Tablet in Assamese\nRegulipid ৰ লাভ আৰু ব্যৱহাৰসমূহ - Regulipid Benefits & Uses in Assamese- Regulipid ar laabh aaru byavaharsamuh\nRegulipid ৰ পালি আৰু সেয়া কেনেদৰে ল'ব - Regulipid Dosage & How to Take in Assamese - Regulipid ar paali aaru xeya kenedore lobo\nRegulipid ৰ পাৰ্শ্চক্ৰিয়াসমূহ - Regulipid Side Effects in Assamese- Regulipid ar parshwakriyasamuh\nRegulipid সংক্ৰান্ত সতৰ্কতাবাণীসমূহ - Regulipid Related Warnings in Assamese- Regulipid xonkranta xatarkatabanisamuh\nঅইন দৰৱৰ সৈতে Regulipidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Regulipid with Other Drugs in Assamese- Oinor xoite Regulipid ar gurutor kriya-pratikriya\nRegulipid মতভেদসমূহ - Regulipid Contraindications in Assamese- Regulipid nishedhsamuh\nRegulipid ৰ বিষয়ে সততে সোধা প্ৰশ্নসমূহ - Frequently asked Questions about Regulipid in Assamese- Regulipid ar bikhoye satate xodha prashnasamuh\nখাদ্য আৰু মদৰ সৈতে Regulipid ক্ৰিয়া-প্ৰতিক্ৰিয়া - Regulipid Interactions with Food and Alcohol in Assamese- khadya aaru modor xoite Regulipid kriya-pratikriya\nRegulipid ৰ লাভ আৰু ব্যৱহাৰসমূহ - Regulipid Benefits & Uses in Assamese - Regulipid ar laabh aaru byavaharsamuh\nRegulipid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRegulipid-ৰ উপাদানসমূহ - Regulipid Active Ingredients in Assamese - Regulipid-ar upadaansamuh\nRegulipid ৰ পাৰ্শ্চক্ৰিয়াসমূহ - Regulipid Side Effects in Assamese - Regulipid ar parshwakriyasamuh\nগৱেষণাৰ ভিত্তিত, Regulipid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nRegulipid সংক্ৰান্ত সতৰ্কতাবাণীসমূহ - Regulipid Related Warnings in Assamese - Regulipid xonkranta xatarkatabanisamuh\nRegulipid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nRegulipid ৰ গৰ্ভৱতী মহিলাৰ ওপৰত থকা প্ৰভাবৰ বিষয়ে জনা নযায় কাৰণ এইটোৰ ওপৰত এতিয়ালৈকে গৱেষনা কৰা হোৱা নাই।\nRegulipid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Information about safety of Regulipid ৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nবৃক্কত Regulipid কি প্ৰভাৱ দেখা গৈছে?\nRegulipid গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Regulipid কি প্ৰভাৱ দেখা গৈছে?\nRegulipidৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Regulipid ৰ কি প্ৰভাৱ দেখা গৈছে?\nRegulipidএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Regulipidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Regulipid with Other Drugs in Assamese - Oinor xoite Regulipid ar gurutor kriya-pratikriya\nRegulipid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRegulipid মতভেদসমূহ - Regulipid Contraindications in Assamese - Regulipid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Regulipid লোৱা অনুচিত যাতে -\nRegulipid ৰ বিষয়ে সততে সোধা প্ৰশ্নসমূহ - Frequently asked Questions about Regulipid in Assamese - Regulipid ar bikhoye satate xodha prashnasamuh\nএই Regulipid-এ অভ্য়াস বা নিচাৰ সৃষ্টি কৰে নেকি?\nনহয়, Regulipidয়ে অভ্যাসৰ সৃষ্টি নকৰে।\nহয়, Regulipid লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Regulipid লোৱা উচিত।\nনহয়, Regulipidয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Regulipid ক্ৰিয়া-প্ৰতিক্ৰিয়া - Regulipid Interactions with Food and Alcohol in Assamese - khadya aaru modor xoite Regulipid kriya-pratikriya\nখাদ্য আৰু Regulipidৰ ক্ৰিয়া-প্ৰতিক্ৰিয়া\nআপুনি Regulipid সেৱনৰ সময়ত কেতবোৰ খাদ্য সেৱনৰ ফলত দৰৱে কাম কৰাৰ ক্ষেত্ৰত বেছি সময় ল'ব পাৰে। আপুনি ডাক্তৰৰ পৰামৰ্শ অনুসৰণ কৰক।\nমদ আৰু Regulipidৰ মাজৰ প্ৰতিক্ৰিয়া\nRegulipid ৰ সমানে সমানে মদ্যাপানপ পাৰ্শ্চক্ৰিয়াই দেখা দিয়াটো বিৰল আৰু গুৰুতৰ নহয়। যাহওক, আপুনি যদি কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে ততালিকে যোগাযোগ কৰক।\nRegulipid ৰ মূল্য আৰু পেকৰ চাইজ - Regulipid Price and Pack Size in Assamese - Regulipid ar mulya aaru pakor size


ক'লা ৰাজহাঁহ তত্ত্ব - অসমীয়া ৱিকিপিডিয়া\nএটা ক'লা ৰাজহাঁহ(Cygnus atratus),অষ্ট্ৰেলিয়াত\nক'লা ৰাজহাঁহ তত্ত্ব বা ক'লা ৰাজহাঁহজনিত ঘটনাৰ তত্ত্ব (ইংৰাজী: black swan theory/theory of black swan events) হৈছে এনে এটা ৰূপক, যাক আকস্মিকভাৱে উদ্ভৱ হোৱা ঘটনা এটাক বুজাবলৈ ব্যৱহাৰ কৰা হয় যিটো ঘটনা নঘটালৈকে তাৰ অস্তিত্ব নাই বুলিয়েই ভবা হয়। এই পৰিভাষাটো এটা পুৰণি উক্তিৰ লগত জড়িত, যিয়ে ক'লা ৰাজহাঁহৰ কোনো অস্তিত্ব নাই বুলি ধাৰণা কৰিছিল, কিন্তু পাছলৈ অষ্ট্ৰেলিয়াৰ অৰণ্যৰ মাজত ক'লা ৰাজহাঁহ দেখিবলৈ পোৱা গ'ল আৰু উক্তিটোক পুনৰ বিবেচনাৰ মাজলৈ অনা হ'ল।\nএই তত্ত্বটোৰ জন্মদাতা হৈছে নাছিম নিকোলাছ টালেব। এই তত্ত্বটোৰ জৰিয়তে তেওঁ বুজাব খোজা কথাকেইটা হৈছে:\nউচ্চ-প্ৰফাইল, অনুমান কৰিবলৈ কঠিন, বিৰল কিছুমান পৰিঘটনাৰ অসামঞ্জস্য ভূমিকা যিবোৰ ইতিহাস, বিজ্ঞান, অৰ্থনীতি আৰু প্ৰযুক্তিবিদ্যাৰ চিৰপৰিচিত বাঞ্ছাবোৰৰ ঊৰ্দ্ধত।\nবৈজ্ঞানিক কৌশল প্ৰয়োগ কৰি আনুষংগিক বিৰল ঘটনাক্ৰমৰ সম্ভাৱিতাৰ গণনা-অযোগ্যতা\nমনোবৈজ্ঞানিক পক্ষপাতিতা, যিবোৰে "অনিশ্চয়তা" আৰু "ঐতিহাসিক বিষয়ত বিৰল ঘটনাবোৰ গুৰুত্বপূৰ্ণ ভূমিকা"ৰ সন্দৰ্ভত মানুহক বিভ্ৰান্ত কৰে-ব্যক্তিগত আৰু সামূহিক দুয়োটা পৰ্যায়তে।\nলেটিন ভাষাৰ এটা বিশেষ উক্তিৰ পৰা "ক'লা ৰাজহাঁহ" শব্দ দুটি আহৰণ কৰা হৈছে। যাৰ সবাতোকৈ পুৰণি উল্লেখটো পোৱা যায় ২য় শতিকাত-ৰোমান কবি জুভেনালে তেওঁৰ "ছেটায়াৰ ষষ্ঠ"ত কৰা চৰিত্ৰাংকনত; য'ত "ক'লা ৰাজহাঁহৰ দৰে মাটিত ঘূৰি ফুৰা বিৰল চৰাই"ৰ প্ৰসংগ উত্থাপিত হৈছিল। ("rara avis in terris nigroque simillima cygno" ("a rare bird in the lands and very much likeablack swan").:165যেতিয়া এই বাক্যশাৰী লিখা হৈছিল-তেতিয়া ধৰি লোৱা হৈছিল যে, ক'লা ৰাজহাঁহৰ কোনো অস্তিত্ব নাই। এটা বিশেষ পদ্ধতি অথবা প্ৰক্ৰিয়াৰ ভঙ্গুৰতাক উপমাৰ ৰূপত প্ৰকাশ কৰিবলৈ এই বিশেষ ৰূপকটো ব্যৱহাৰ কৰা হয়। সিদ্ধান্ত এটাৰ গ্ৰহণযোগ্যতাক পুনৰ বিবেচনাৰ মাজলৈ অনা হয় যেতিয়াই তাৰ প্ৰাথমিক নীতিকেইটা অপ্ৰমাণিত হয়। এই ক্ষেত্ৰত, এটা ক'লা ৰাজহাঁহৰ নিৰীক্ষণে যিকোনো চিন্তা-প্ৰণালী বা প্ৰক্ৰিয়াটোৰ যুক্তিটো আৰু তাৰ জৰিয়তে আহৰণ কৰা যুক্তিবাদক অসত্য প্ৰমাণিত কৰে। \n↑ Linton, Oliver (8 Feb 2019). Financial Econometrics. Cambridge University Press. https://books.google.co.in/books?id=En2DDwAAQBAJ&pg=PA495&lpg=PA495&dq=The+%5B%5Bpsychological+biases%5D%5D+that+blind+people,+both+individually+and+collectively,+to+uncertainty+and+to+a+rare+event%27s+massive+role+in+historical+affairs.&source=bl&ots=hA07D_aOxh&sig=ACfU3U3y45qwH2XBlEdtBfm4nn94q_S6uA&hl=en&sa=X&ved=2ahUKEwiv5aONorvpAhXVxjgGHYVPCj8Q6AEwBHoECA8QAQ#v=onepage&q=The%20%5B%5Bpsychological%20biases%5D%5D%20that%20blind%20people%2C%20both%20individually%20and%20collectively%2C%20to%20uncertainty%20and%20to%20a%20rare%20event's%20massive%20role%20in%20historical%20affairs.&f=false.\n↑ Puhvel, Jaan (Summer 1984). "The Origin of Etruscan tusna ("Swan")". The American Journal of Philology (Johns Hopkins University Press) খণ্ড 105 (2): 209–212. doi:10.2307/294875.\n↑ Juvenal; Persius; Ramsay, George Gilbert. "Satire 6" (en ভাষাত). Satires. WikiSource. https://en.wikisource.org/wiki/Juvenal_and_Persius/The_Satires_of_Juvenal/Satire_6#161। আহৰণ কৰা হৈছে: 23 April 2020. "'Do you say no worthy wife is to be found among all these crowds?' Well, let her be handsome, charming, rich and fertile; let her have ancient ancestors ranged about her halls; let her be more chaste than the dishevelled Sabine maidens who stopped the war—a prodigy as rare upon the earth asablack swan!"\n↑ Iuvenalis; Bucheler. "Liber II Satura VI" (la ভাষাত). Saturae. WikiSource. https://la.wikisource.org/wiki/Saturae_(Iuvenalis,_Bucheler)/Liber_II। আহৰণ কৰা হৈছে: 23 April 2020. "'nullane de tantis gregibus tibi digna uidetur?' sit formonsa, decens, diues, fecunda, uetustos porticibus disponat auos, intactior omni crinibus effusis bellum dirimente Sabina, rara auis in terris nigroque simillima cycno"\n↑ Lloyd,John L; Jones, Cliff (, 13-Oct-2011). Dependable and Historic Computing: Essays Dedicated to Brian Randell on the Occasion of His 75th Birthday. Springer Science & Business Media. https://books.google.co.in/books?id=AoWrCAAAQBAJ&pg=PA491&lpg=PA491&dq=In+this+case,+the+observation+of+a+single+black+swan+would+be+the+undoing+of+the+logic+of+any+system+of+thought,+as+well+as+any+reasoning+that+followed+from+that+underlying+logic.&source=bl&ots=4l0gtnWUih&sig=ACfU3U2ZRV2-A5yZKX_ikUMHzORCcmA9pQ&hl=en&sa=X&ved=2ahUKEwiP1deJt8XpAhVAyzgGHYmQBXcQ6AEwAnoECAsQAQ#v=onepage&q=In%20this%20case%2C%20the%20observation%20of%20a%20single%20black%20swan%20would%20be%20the%20undoing%20of%20the%20logic%20of%20any%20system%20of%20thought%2C%20as%20well%20as%20any%20reasoning%20that%20followed%20from%20that%20underlying%20logic.&f=false.\n"https://as.wikipedia.org/w/index.php?title=ক%27লা_ৰাজহাঁহ_তত্ত্ব&oldid=245439"ৰ পৰা অনা হৈছে\nএই পৃষ্ঠাখন ০৬ ছেপ্টেম্বৰ, ২০২০ তাৰিখে ১৭:১২ বজাত অন্তিম সংশোধন কৰা হৈছিল।


খ্বন মৗঙ | The Spirit of The State : বিজ্ঞান কংগ্ৰেছত হিন্দুত্ববাদৰ এজেণ্ডা ✍ ডা: অজিত কুমাৰ পটঙ্গীয়া\nবিজ্ঞান কংগ্ৰেছত হিন্দুত্ববাদৰ এজেণ্ডা ✍ ডা: অজিত কুমাৰ পটঙ্গীয়া\nসাধু বা কল্প কাহিনী শুনাৰ এটা বয়স আছে। শিশু অৱস্থাত আমি বহুতেই সাধু বা কল্পকাহিনীৰ অনুৰাগী হওঁ। কাৰণ সেই সময়ত আমাৰ মনত যুক্তিবাদ বা বিজ্ঞান মানসিকতাৰ স্থান নাথাকে। সেইবোৰ আমি সঁচা বুলি বিশ্বাস কৰি এক অনিৰ্বচনীয় আনন্দ উপভোগ কৰো। কিন্তু আমি প্ৰাপ্তবয়স্ক হোৱাৰ পাছত শিক্ষা-দীক্ষাই আমাক যুক্তিবাদী আৰু বিজ্ঞান মানসিকতাৰ অধিকাৰী হ'বলৈ শিকোৱাৰ পিছত সেইবোৰ আমি সাধুকথা বুলি জানিব পাৰি সেই হিচাবেই গ্ৰহণ কৰো। পিচে বৰ্ত্তমান শিক্ষাই-দীক্ষাই খাম-খুমীয়া কিছুমান প্ৰাপ্তবয়স্ক মানুহৰ দ্বাৰা ভাৰতবৰ্ষত যিবোৰ শিশুমতিয়া 'সাধু' সত্য হিচাবে প্ৰতিষ্ঠা কৰিবলৈ চেষ্টা কৰা হৈছে, সি আমাৰ দৰে যুক্তিবাদী আৰু বিজ্ঞান মনস্ক মানুহক আমোদৰ খোৰাক যোগোৱাৰ উপৰিও ইয়াৰ উদ্দেশ্য সম্পৰ্কে চিন্তাম্বিত কৰি তুলিছে। সাম্প্ৰতিক সময়ত ৰাষ্ট্ৰ শাসনৰ জৰী ধৰা গেৰুৱা ৰাজনৈতিক দলটিয়ে তেওঁলোকৰ বৰ্ণবৈষম্যবাদী 'হিন্দুত্ববাদী' আদৰ্শ প্ৰচাৰ আৰু প্ৰতিষ্ঠা কৰিবৰ বাবে ভাৰতবৰ্ষৰ ইতিহাসৰ ভুল বাখ্যা দিয়া বা কিছুমান কল্প কাহিনীক সত্য হিচাবে প্ৰতিষ্ঠা কৰাৰ চেষ্টা কৰা বা কল্প কাহিনী সৃষ্টি কৰাৰ কথাকে ক'বলৈ গৈছো।\nঅলপতে ভাৰতীয় বিজ্ঞান কংগ্ৰেছৰ ১০৩তম অধিবেশনখন মহীশূৰ বিশ্ববিদ্যালয়ত অনুস্থিত হৈ যায়। অভিযোগ উঠিছে যে বিজ্ঞান কংগ্ৰেছকো কেন্দ্ৰত শাসনাধিস্থ গেৰুৱা দলৰ চৰকাৰে হিন্দুত্ববাদৰ প্ৰচাৰক্ষেত্ৰ হিচাবে ব্যৱহাৰ কৰি সমগ্ৰ বিশ্বৰ বিজ্ঞানমহলত ভাৰতবৰ্ষক লজ্জানত কৰিছে। আশ্বৰ্য্যজনক ভাবে এই অধিবেশনতে 'ভগৱান শিব'ক বিশিষ্ট পৰিবেশবিদ হিচাবে প্ৰক্ষেপ কৰি 'গৱেষণাপত্ৰ' পাঠ কৰাৰ লগতে সেই মঞ্চতে 'শঙ্খধ্বনিয়ে পকাচুলি ক'লা কৰে' বুলি দাবী কৰা হয়। এইবোৰ দেখিশুনি নোবেল বটা লাভ কৰা ভাৰতীয় বংশোদ্ভূত বিজ্ঞানী বেংকটৰমণ ৰামাকৃষ্ণই এই অধিবেশনক অভিহিত কৰিছে - 'চাৰ্কাছ'। বিজ্ঞানী বি জি সিদ্ধাৰ্থৰ মতে এইয়া যেন বিজ্ঞান কংগ্ৰেছ নহয়, 'কুম্ভ মেলা'হে। প্ৰখ্যাত বিজ্ঞানী পি এম ভাৰ্গৱৰ মতে এই কামৰ দ্বাৰা ভাৰতীয় বিজ্ঞান কংগ্ৰেছৰ মান-মৰ্য্যদা ধুলিস্যাত কৰা হৈছে।\nঅৱশ্যে হিন্দুত্ববাদী বিজেপি দলটো কেন্দ্ৰত ক্ষমতালৈ অহাৰ পাচত এইয়া তেওঁলোকৰ কোনো নতুন কথা নহয়। ইয়াৰ আগতে বিজেপি নেতৃত্বাধীন এনডিএ চৰকাৰৰ আমোলতো মনুবাদী হিন্দুত্ববাদী আদৰ্শৰ প্ৰসাৰৰ বাবে শিশু অৱস্থাৰ পৰায়েই এটা বিশেষ মানসিক ঠাচত গঢ়ি তুলিবলৈ সৰ্বব্যাপী পৰিকল্পনা গ্ৰহণ কৰিবলৈ শিক্ষামন্ত্ৰনালয় নিজৰ হাতত ৰখাৰ ওপৰত গুৰুত্ব দিছিল বিজেপি-সংঘ পৰিয়ালে। আৰএছএছৰ মুখপত্ৰ অৰ্গেনাইজাৰত আৰ শেষাদ্ৰিচাৰীয়ে মন্তব্য কৰিছিল ''মানৱসম্পদ উন্নয়ণ দপ্তৰ আমাৰ বাবে অৰ্থমন্ত্ৰনালয়তকৈয়ো গুৰুত্বপূৰ্ণ আৰু........এই মন্ত্ৰনালয়ক আমি বিচাৰো আৰএছএছৰ বাবে সংৰক্ষিত থাকক'(দি ষ্টেটছমেন চাপ্লিমেন্ট, ৬ ডিচেম্বৰ, ১৯৯৮)। এনডিএ চৰকাৰৰ সেই কাৰ্য্যকালত এই মন্ত্ৰনালয়টো নিজৰ হাতত পৰাৰ পিচৰ পৰায়েই তেওঁলোকে অত্যন্ত দ্ৰুত ভাবে শিক্ষা পৰিচালনা কৰা সন্থাবোৰৰ মূৰব্বী পদসমূহত নিজৰ মানুহ নিয়োগ কৰি তেওঁলোকৰ সেই দীৰ্ঘম্যাদী পৰিকল্পনা বাস্তৱ ৰূপ দিবলৈ চেষ্টা কৰাৰ আৰম্ভ কৰিছিল। আজিকালি প্ৰধানমন্ত্ৰী নৰেন্দ্ৰ মোডীয়ে বিজ্ঞান গৱেষণাৰ কথা ক'লেই ভাৰতৰ বিজ্ঞানৰ গৌৰৱময় ঐতিহ্যৰ কথা কৈ তাৰ আধাৰত বিজ্ঞানীসকলক আগবাঢ়ি যাবলৈ উপদেশ দিয়ে। ভাল কথা। পিছে সেইয়া কেনে ধৰণৰ ঐতিহ্য? কিছুদিনৰ আগতে মুম্বাইত ৰিলায়েন্সৰ আধুনীক চিকিৎসালয় এখনৰ উৎঘাটন সমাৰোহত দেশৰ বিশিষ্ট চিকিৎসক আৰু চিকিৎসা বিজ্ঞানীৰ উপস্থিতিত প্ৰধানমন্ত্ৰী মোডী ডাঙৰীয়াই আজিৰ পৰা হাজাৰ হাজাৰ বছৰৰ আগতে ভাৰতবৰ্ষত প্লাষ্টিক চাৰ্জাৰিৰ জৰিয়তে হাতীৰ মূৰ গণেশক সংৰোপন প্ৰাচীন ভাৰতৰ উন্নত প্লাষ্টিক চাৰ্জাৰিৰ নিদৰ্শন বুলি দাবি কৰিছিল। মই তেতিয়া বিদেশত আছিলো। বিদেশৰ বাতৰিকাকতত সৰুকৈ হ'লেও প্ৰকাশ পাইছিল সেই বাতৰি। আমাৰ দেশৰ ৰাষ্ট্ৰপ্ৰধান এজনৰ মুখত তেনেধৰণৰ অবৈজ্ঞানীক কথা শুনি মই বৰ লাজ পাইছিলো। গুজৰাটৰ বিজেপি-সংঘ পৰিয়ালৰ চৰকাৰৰ উদ্যোগত ৰাজ্যৰ স্কুল টেক্সট বুক বোৰ্ডৰ দ্বাৰা চাপ্লিমেন্টেৰি লিটাৰেছাৰ হিচাবে অনুমোদিত তেজোময় ভাৰত, বৈদিক গণিত, শিক্ষণ নু ভাৰতীয়কৰণ, বিদ্যালয়:প্ৰভ্ৰুতি নু ঘৰ, শিক্ষণ মা ত্ৰিবেণী, প্ৰেৰণাদীপ আদি কিতাপসমূহত নানা উদাহৰণ দি কোৱা হৈছে যে আধুনীক বিজ্ঞান আৰু প্ৰযুক্তিৰ বহু জ্ঞান আৰু উদ্ভাৱনৰ স্থান হৈছে প্ৰাচীন ভাৰতৰ বৈদিক যুগ আৰু বিশ্বৰ যিকোনো দেশৰে বিজ্ঞান আৰু প্ৰযুক্তিগত আৱিস্কাৰ সকলোৱেই প্ৰাচীন ভাৰতৰ বেদ পুৰাণৰ পৰা নকল কৰা। ঋগবেদত থকা ঘোৰাই নটনাকৈ চলা 'অনশ্ব ৰথ' বৈদিক যুগত ভাৰতৰ মটৰ গাড়ী আছিল, সেই সময়ৰ ষ্টেম চেলৰ গৱেষণাৰ জৰিয়তে মহাভাৰতত গান্ধাৰীৰ গৰ্ভজাত মাংসপিণ্ডৰ পৰা দুৰ্য্যোধনসহ এশ সন্তানৰ জন্ম, শিবই হাতিৰ মূৰ গণেশৰ শৰীৰত প্ৰতিস্থাপন কৰা, অতীতত গো সেৱাৰ দ্বাৰা বন্ধ্যা নাৰীৰ সন্তান লাভ আৰু ভাৰতৰ ১২ জ্যোতিলিংগ প্ৰকৃততে বেদৰ ঐতিহ্য অনুসৰি আনবিক শক্তিকেন্দ্ৰ আছিল আদি প্ৰমাণ-বিচাৰ-বিশ্লেষণহীন নানা নাভূত-নাস্ৰুত কল্প কাহিনীৰে ভৰপূৰ। সেইদৰে আছে টেলিভিছনৰ আৱিস্কাৰ বিংশ শতিকাৰ তৃতীয় দশকত নহয়, মহাভাৰতৰ যুগতে হৈছিল, ধৃতৰাষ্ট্ৰই হস্তিনাপুৰত বহি কুৰুক্ষেত্ৰৰ ধাৰাবিবৰণী সঞ্জয়ৰ দ্বাৰা শুনাটো হৈছে টেলিভিছনৰ জৰিয়তে কৰা লাইভ টেলিকাষ্ট। সেই গ্ৰন্থসমূহৰ লিখনীৰ অনুকৰণত হিন্দুত্ববাদী আদৰ্শৰে দীক্ষিত অন্য কিছুমান লেখকৰ কিতাপ-পত্ৰতো ব্ৰহ্মাস্ত্ৰ মানে এটম ব'ম, 'পুস্পক ৰথ' মানে এৰোপ্লেন, আইভিএফৰ জৰিয়তে কৰ্ণৰ জন্ম হোৱা, অৰ্জ্জুনৰ পৰা বৃহন্নলা হোৱা মানে শল্য চিকিৎসাৰ দ্বাৰা যৌন ৰূপান্তৰ আদি নানা কাহিনী পঢ়িবলৈ পোৱা গৈছে। লেখকসকলৰ এনেধৰণৰ অবৈজ্ঞানীক, অদ্ভূট, অযুক্তিকৰ কথা শিশু-কিশোৰেই নহয় সহজ-সৰল মানুহৰ মনত অন্ধবিশ্বাস আৰু ধৰ্ম্মান্ধতা সৃষ্টি কৰাৰ বাবে যথেষ্ট।\nমুম্বাইত অনুষ্ঠিত ইয়াৰ আগৰ ১০২তম বিজ্ঞান কংগ্ৰেছতো ভাৰতবৰ্ষত সাত হাজাৰ বছৰৰ আগৰ বৈদিক বিমান চলোৱাৰ সাধু শুনোৱা হৈছিল, য'ত গৰু আৰু হাতীৰ মুত্ৰ বিমানৰ জ্বালানি হিচাবে ব্যৱহাৰ কৰাৰ কথা উল্লেখ কৰা হৈছিল। সেই কংগ্ৰেছতে মঙল গ্ৰহত ভাৰতীয় ৰজাৰ শিৰস্ত্ৰাণ পোৱাৰ কাহিনীও কোৱা হৈছিল। তেনেহ'লে কি গ্ৰীছ বা অন্য দেশৰ সাধুৰ দৰে আমাৰ দেশতো প্ৰচলিত এনে ধৰণৰ কল্প কাহিনীবোৰেই হৈছে ভাৰতীয় বিজ্ঞানৰ ঐতিহ্য? পৃথিবীত বিজ্ঞানৰ বিকাশৰ ঐতিহ্য আৰু যুক্তি বিজ্ঞানে কিন্তু সেইয়া নকয়।\nআজি বিজেপি-সংঘ পৰিয়ালে এই অন্ধতাকেই ভাৰতীয়ত্ব বুলি চলাব খুজিছে, ভাৰতবৰ্ষত যিখিনি বৈজ্ঞানিক চিন্তা-চৰ্চ্চা আজিও টিকি আছে তাকো নোহোৱা কৰি মানুহৰ চিন্তাজগতক চূড়ান্ত যুক্তিহীনতা আৰু স্বৈৰতন্ত্ৰৰ অন্ধকাৰ জগতৰ মাজত নিমৰ্জিত কৰিব খুজিছে। সেয়েহে বাৰে বাৰে বিজ্ঞান কংগ্ৰেছৰ মঞ্চত আৰু তেওঁলোকৰ নানা কিতাপ-পত্ৰৰ জৰিয়তে ঐতিহ্যৰ নামত অন্ধতা আৰু বৈজ্ঞানীক যুক্তিৰ পৰিবৰ্ত্তে বিশ্বাসৰ জিগিৰ তুলিছে, যাতে দেশৰ বেছিভাগ মানুহেই সঠিক বিজ্ঞানসন্মত যুক্তিৰ পৰিবৰ্ত্তে মনেগঢ়া আৰু অন্ধতাৰ ধাৰণাকেই বিজ্ঞান বুলি মানি লয়। ইয়াৰ ফলত দেশৰ অভ্যন্তৰত বিজ্ঞান আৰু যুক্তি চৰ্চ্চাৰ যি কবৰ খন্দা ইতিমধ্যে আৰম্ভ হৈ গৈছে, ই মানুহৰ চিন্তা জগতত নানা কুসংস্কাৰ, যুক্তিহীনতা, দৈৱ নিৰ্ভৰতা আদি বৃদ্ধি কৰি দেশত স্বৈৰতন্ত্ৰ প্ৰতিষ্ঠাৰ পথ সুগম কৰিব।\nএইবাৰ বিজ্ঞান কংগ্ৰেছৰ অধিবেশনত পৰিবেশ সংক্ৰান্ত গৱেষণাপত্ৰ পঢ়াৰ বাবে নিৰ্দিষ্ট চেমিনাৰত মধ্য প্ৰদেশৰ ব্যক্তিগত বিশ্ববিদ্যালয় ৰেগুলেটৰি কমিছনৰ সভাপতি অখিলেখ পাণ্ডেই এই কামটোকে কৰিব বিছাৰিছিল। তেওঁৰ গৱেষনাপত্ৰৰ বিষয় আছিল 'শিৱ: বিশিষ্ট পৰিবেশবিদ'। সেই গৱেষণা পত্ৰৰ জৰিয়তে শিৱৰ জটাৰ পৰা গংগাৰ উৎপত্তি হোৱাৰ কিংবদন্তি, শিৱৰ বাঘৰ চালৰ আসন, ৰুদ্ৰাক্ষৰ মালা আদি পৰিবেশ সংৰক্ষণৰ উপযোগী আছিল বুলি প্ৰতিপন্ন কৰিব বিছৰা হৈছিল। এনে ধৰণৰ শিৱ সম্পৰ্কে নানা ধৰণৰ কথা গৱেষণা পত্ৰখনত উল্লেখ কৰিলেও তেওঁ কিন্তু তাৰ কোনো যুক্তিসংগত বা তথ্যভিত্তিক বাখ্যা দিব পৰা নাই। অৱশ্যে শেষ পৰ্য্যন্ত তেওঁ ভৰিৰ বিষৰ অজুহাতত চেমিনাৰত উপস্থিত নথকাত তেওঁৰ তথাকথিত 'গৱেষণাপত্ৰ'ৰ সাৰাংশ কেৱল পঢ়ি শুনোৱা হয়। ফলত তেওঁ সেইদিনা উপস্থিত থকা শ্ৰোতাৰ প্ৰশ্নৰ সন্মুখীন হ'ব লগা নহ'ল। কিন্তু সংঘ পৰিয়ালৰ মতলবটো থিকেই সফল হ'ল। উপস্থিত বিজ্ঞানী আৰু পৰিবেশবিদসকল অত্যন্ত বিৰক্ত হৈ এই ধৰণৰ আজব বিষয়ৰ গৱেষণাপত্ৰ বিজ্ঞান কংগ্ৰেছত কেনেকৈ অন্তৰ্ভূক্ত হ'ল এই প্ৰশ্ন তোলাত পৰিবেশ সংক্ৰান্ত বিভাগৰ চেয়াৰমেন গঙ্গাধৰ মিশ্ৰই নিৰ্বিকাৰ ভাবে উত্তৰ দিয়ে গৱেষণাপত্ৰ নিৰ্বাচন কৰাটো তেওঁৰ সম্পূৰ্ণ ব্যক্তিগত অধিকাৰ, গতিকে তাৰ তেওঁ কোনো বাখ্যা দিবলৈ বাধ্য নহয়। ৰাজীৱ শৰ্ম্মা নামৰ এজন আমোলাই এনথ্ৰোপল'জিকেল আৰু বিহেভিয়েৰিয়েল বিজ্ঞান বিভাগৰ চিম্প'জিয়ামৰ মঞ্চত উঠি শংখ বজাবলৈ আৰম্ভ কৰে। তেওঁৰ দাবী শংখ বজালে পকা চুলি ক'লা হয় আৰু অসংখ্য ৰোগ ভাল হয়। তেওঁ বোলে বহুতকে এই পদ্ধতি প্ৰয়োগ কৰি ভাল কৰিছে। ভাৰতৰ নিচিনা এখন দেশত য'ত পদে পদে অন্ধবিশ্বাস বিয়পি আছে তাত এনে ধৰণৰ দাবী কৰা মানুহৰ সংখ্যা কম নহয়। তেনেহ'লে কি এই সকলোবোৰ আহি বিজ্ঞান কংগ্ৰেছৰ মঞ্চত উপস্থিত হ'ব?\nবিজেপি ক্ষমতাত বহাৰ পাছৰ পৰা ভাৰতীয় স্বাভিমানৰ নামত শিক্ষাৰ ক্ষেত্ৰক তেওঁলোকৰ হিন্দুত্ববাদী ৰাজনীতিৰ এজেণ্ডা অনুসৰি গঢ় দিবলৈ ককালত টঙালি বান্ধি লৈছে। মানুহৰ মাজত ধৰ্মীয় সম্প্ৰদায়গত বিভেদ সৃষ্টিৰ অন্যতম হাতিয়াৰ হিচাবেই তেওঁলোকে উগ্ৰ হিন্দুত্বৰ ঢ়ৌ সৃষ্টি কৰিব বিছাৰিছে। পিচে ই অকল ভোটবেঙ্কৰ নিৰ্ব্বাচন জিকাৰ ৰাজনীতিৰ কৌশল বুলি ভাবিলে ভূল হ'ব। এই সৰ্বনাশী যড়যন্ত্ৰ লক্ষ্য বহু দূৰ বিস্তৃত। বিজেপিৰ ধৰ্ম্মীয় পুনৰোত্থানৰ লক্ষ্য হৈছে আমি ধৰ্ম্ম-কৰ্ম্মত মতি হৈ 'সকলো ঈশ্বৰৰ বিধান', 'আপোন ভালেই জগত ভাল' বুলি সকলো ধৰণৰ অন্যায়-অত্যাচাৰ স্বাভাৱিক বুলি মানি লৈ তাক মূৰ পাতি চলি যাম আৰু সমগ্ৰ বিশ্বৰ শোষক পুঁজিপতি-ক'ৰ্প'ৰেটবোৰে আমাক লুটিপুটি খাব। ইয়াৰ জৰিয়তে পুঁজিপতি-বহুজাতিক কৰ্প'ৰেটসন্থা-ক'লাবেপাৰী শ্ৰেণীৰ শোষণৰ বিৰুদ্ধে মানুহৰ প্ৰতিবাদী সত্তাটোক ধ্বংস কৰিবলৈ মানুহক প্ৰকৃত 'মানুহ' হিচাবে গঢ়ি উঠাৰ প্ৰক্ৰিয়াটোকে নোহোৱা কৰি এক ধৰ্ম্মান্ধতাৰ বাতাৰৰণ সৃষ্টিৰে দেশত এসময়ৰ জাৰ্মাণিৰ দৰে স্বৈৰতন্ত্ৰ বা ফেচীবাদী সমাজ ব্যৱস্থা আনিবলৈ বিছৰা হৈছে। জাৰ্মাণ ফেচীবাদৰ হোতা হিটলাৰৰ মতে -'কোনো প্ৰশ্ন নকৰিবা। এক আৰু সৰ্বোচ্চ কতৃত্বক মানি লোৱা।' আজি জেএনইউকে ধৰি বিভিন্ন ঠাইত বিজেপিৰ এই কুটিল চক্ৰান্তৰ বিৰুদ্ধে প্ৰগতিশীল যুব প্ৰজন্মৰ প্ৰতিবাদী কন্ঠক চেপি ৰাখিবলৈ চৰকাৰৰ দ্বাৰা যি চেষ্টা কৰা হৈছে সি দেশত ফেচিবাদ অহাৰ পূৰ্বাভাষ। যি জাৰ্মাণ ফেচীবাদ আৰু ইয়াৰ নায়ক হিটলাৰক ৰঁমাৰোলা, আইনষ্টাইন, বাৰ্ট্ৰাণ্ড ৰাছেল, ববীন্দ্ৰনাথ ঠাকুৰৰ দৰে মহান লোকসকলে তীব্ৰ ধিক্কাৰ দিছে, সেই হিটলাৰৰ 'আৰ্য্য তেজ বিশুদ্ধ তেজ', 'আৰ্য্য সংস্কৃতি বিশুদ্ধ সংস্কৃতি'ৰ তত্বক গ্ৰহণ কৰি বিজেপি-সংঘ পৰিয়ালে তেওঁলোকৰ 'গুৰু' হিচাবে মানি আগবাঢ়িছে। অথচ সমগ্ৰ বিশ্ব আনকি হিটলাৰৰ নিজৰ দেশ জাৰ্মাণীৰ গৰিষ্ঠসংখ্যকলোকেই আজি তেওঁৰ 'আৰ্য্য তত্ব' প্ৰত্যাখান কৰাৰ ওপৰিও তাৰ আলমত কঢ়িয়াই অনা ফেচীবাদক প্ৰচণ্ড ভাবে ঘৃণা কৰে। ৰঁমা ৰোঁলাই কৈছিল -'ফেচীবাদৰ মুখা এটি নহয় দুটি।...ইয়াৰ দেহত থাকে কেতিয়াবা সামৰিক বেশ.....আৰু কেতিয়াবা ধৰ্ম্মযাজকৰ পোচাক। আৰু সাহিত্যিক প্ৰেমচন্দৰ ভাষাত -'ফেচীবাদ সদায় আহে সংস্কৃতিৰ মুখা পিন্ধি।' দাৰ্শনিক বাৰ্ট্ৰাণ্ড ৰাছেলৰ মতে -'ফেচীবাদ প্ৰথমে এজন দাৰ্শনিকৰ হাতত ধৰি আহে। তাৰ পাছত আৱেগ উন্মত্ত জনতাই ফেচীবাদক কান্ধত বহুৱায়। সৰ্বশেষত ফেচীবাদে ঘাটকৰূপে জোঁট বান্ধে।' আজি আমি গেৰুৱা দলৰ এই হিন্দুধৰ্ম্ম আৰু আৰ্য্য সংস্কৃতি প্ৰেমৰ মুখাৰ আৰৰ কুটিল চক্ৰান্তক বুজিব লাগিব আৰু ইয়াৰ বিৰুদ্ধে সমগ্ৰ দেশজুৰি সচেতন মানুহৰ তীব্ৰ মতাদৰ্শগত গণতান্ত্ৰিক সংগ্ৰাম, সোচ্চাৰ প্ৰতিবাদ আৰু প্ৰতিৰোধৰ বাবে আগবাঢ়ি আহিব লাগিব। ইয়াৰ লগতে বিভিন্ন ধৰ্ম্ম-ভাষা-সংস্কৃতিৰ মিলন থলি এইখন 'বৈচিত্ৰ্ৰৰ মাজত ঐক্য থকা' ভাৰতবৰ্ষত হিন্দু, মুছলমান,খ্ৰিষ্টিয়ান আদি সকলো ধৰ্ম্মালম্বীলোকৰ জীৱন ধাৰণৰ প্ৰক্ৰিয়া, আচাৰ, অনুস্থান, উৎসৱত সকলো সম্প্ৰদায় মানুহৰ মাজত ঘনিষ্ঠ নিবিড় সাংস্কৃতিক-সামাজিক যোগসূত্ৰ আমি গঢ়ি তুলিব লাগিব। লগতে হিন্দু-মুছলমান, সংখ্যাগুৰু-সংখ্যালঘু নিৰ্বিশেষে জনজীৱনৰ পৰা সকলোপ্ৰকাৰৰ ধৰ্ম্মীয় উগ্ৰতাক বিচ্ছিন্ন কৰিব লাগিব। এই কঠিন দায়িত্ব পালন কৰিব পাৰিলেহে আমি আহিব ধৰা বীভৎস পৰিস্থিতিৰ মোকাবিলা কৰিবলৈ সক্ষম হ'ম। আজি ভাৰতবৰ্ষত শোষণমূলক সমাজ ব্যৱস্থা বৰ্ত্তাই ৰখাৰ স্বাৰ্থত ভাৰতীয়ত্ব আৰু হিন্দু ধৰ্ম্মৰ নামত ফেচিবাদী সমাজ প্ৰতিষ্ঠা কৰিব বিছৰা হিন্দুত্ববাদৰ প্ৰবক্তাসকলেও মনত ৰখা ভাল যে পৃথিবীত এতিয়ালৈকে কোনো দেশতে ফেচীবাদী ৰাজনীতি দীৰ্ঘদিনৰ বাবে সফল হোৱাৰ নজিৰ নাই। ইতিহাস বৰ নিষ্ঠুৰ। যিদিনা জনগণৰ সন্মুখত প্ৰকৃত সত্য উন্মুচিত হ'ব সেইদিনা জণগণে তেওঁলোকক ইতিহাসৰ কাঠগৰাত ঠিয় কৰাব আৰু হিটলাৰ আৰু অন্য ফেচীষ্টবোৰক কৰাৰ দৰে জাবৰৰ দমলৈ দলিয়াই দিব।


গোৰ আৰু গংগা -ৰাজশ্ৰী বৰ্মন - সাহিত্য ডট অৰ্গ\nগোৰ আৰু গংগা -ৰাজশ্ৰী বৰ্মন\nঅসমীয়া সমাজত এটা প্ৰচলিত প্ৰবাদ বাক্য হ’ল গোৰ মাৰি গংগাত পেলোৱা৷ মানে বেয়ালৈ ঠেলোতে ভালহে হোৱা৷ এজনে আপোনাৰ বেয়া হওক বুলি কিবা এটা কৰি্লে, কিন্তুু আপোনাৰ বেয়া হোৱাৰ বিপৰীতে ভাল হে হ’ল তেতিয়া গোৰ মাৰি গংগাত পেলোৱা বুলি কোৱা হয়৷\nকেতিয়াবা কোনো x y z য়ে মোক এনেকৈ কোৱা বাবেহে মোৰ বেয়া হ’ল নেকি, তেনে লাগে৷ বেয়া হওক বুলি যদি কোনোবাই কয়, বৰ বেয়া লাগে৷ “ৰ, ইমান বেয়াকৈ মোক কৈছ, তোৰো বেয়াই হওক”বুলিও ভাব আহে বা এইজনে কথা ক’বই নাজানে, কেৱল মোক বুলি নহয়, সকলোকে তেনেকৈ কথা কয়, ভাল নহয়, স্বভাৱটোৱেই বেয়া ইত্যাদি ধেৰ কিবাকিবি কথা মনলৈ আহে — ভিতৰি ভিতৰি “ তই মোক এনেকৈ কৈছ! ! ! মোক? ? ? তই মোক গোৰ মাৰিব লৈছ” জাতীয় ভাব এটাও আহি থাকে৷ জানো ভাল নহয় এইবোৰ, তথাপিও চোন এৰিব নোৱাৰোঁ! ! !\nপিছে পৃথিৱীৰ ফৰ্মুলা ইমান সহজ নহয়৷ কেতিয়াবা গোৰ মাৰিলেও মানুহ গৈ গংগাত হে পৰে৷ এজনৰ বেয়া হওক বুলি আন এজনে এটা কাম কৰিলে, তোৰ বেয়া হওক বুলি শাও দিলে, পিছে গৈ আকৌ সেইজনৰ ভাল হে হ’ল৷ তেনে হ’লে যাৰ ভৰিৰ গোৰে নি গংগা পোৱালেগৈ, তেওঁক প্ৰনাম হে জনাব লাগে৷ “তই মোক গোৰ দিলি“ বুলি ভাবি দুখ কৰাতকৈ বা পোতক তুলিম বুলি ভবাতকৈ প্ৰণাম কৰিলে তেনেকৈ আনলৈ গোৰ মাৰিম বুলি দঙা ভৰিখনৰ শক্তি বহু পৰিমানে লাঘব হয়, আনক গোৰ মৰাৰ আগতে ১০বাৰ ভাবি চায়৷\nভবেন্দ্ৰনাথ শইকীয়াৰ “জীবনৰ দীঘ বাণী” বা “জীবন বৃত্ত” বহুবাৰ পঢ়িছো৷ টেবুলতে পোৱাকৈ থাকে সদায়৷ যিমানবাৰ পঢ়ো, সিমানবাৰেই কিবা এটা নতুন দেখা পাওঁ৷ কিন্তুু হয়তো সদায়েই এটা কথা, এটা বাক্য দেখিবলৈহে বা আওঁৰাবলৈহে কিতাপ খন হাতত লওঁ৷ তেঁও লিখিছে যে যিসকলে সহায় বিচাৰোতে না কৰিলে, বা বিভিন্ন ধৰণে মোক মোৰ কৰ্ম সম্পাদনৰ ক্ষেত্ৰত বাধা দিব বিছাৰিছিল, তেওলোকক সদায় মই শ্ৰদ্ধাৰে সুৱৰোঁ৷ তেওঁলোকে নোৱাৰিম বুলি ভবা বাবেহে মই কামতো ভালকৈ কৰিবৰ যত্ন কৰিছিলো৷ সচাঁ অৰ্থত তেঁওলোকে মোক সমৃদ্ধ কৰিছে৷\nএৰা… বাহ্যিক ঋণাত্মক শক্তিবোৰে কেতিয়াবা আমাৰ ভিতৰৰ শক্তিখিনিকেই পৰীক্ষা কৰি চায়৷ আনৰ সুৰতে সুৰ মিলাই হাত সাৱটি বহি থাকিম নে নিজৰ গংগাখনৰ সন্ধান কৰিম সেয়া সম্পূৰ্ণ নিজৰ ওপৰত৷\nযোৱা সপ্তাহত কোনোবা দিনা প্ৰেক্ষাপট অনুষ্ঠানত আমন্ত্ৰিত অতিথিসকল আছিল জুলী বৰুৱা, জোৱালা বৰা, জেছমিনাৰা বেগম৷ তেঁওঁলোক সকলোৱে কিবা নহয় কিবা ধৰণে শাৰীৰিকভাবে বাধাগ্ৰস্ত যদিও সেই বাধাকো নেওচি আনকি শোৱাশেতেলীৰ পৰায়েই লিখি উলিয়াইছে ইখনৰ পিছত সিখন গ্ৰন্থ৷ জেছমিনাৰাই শ্ৰুতলিপি দিয়াই কিতাপ লিখিছে৷ তেওঁ থিয় হব বা বহিবতো নোৱাৰেই, হাত বা ভৰি লৰাবও নোৱাৰে৷ আনকি মুখৰ মাতও অস্পষ্ট৷ তথাপিও যে কিতাপ লিখিব পাৰিছে দেখি আচৰিত লাগিল৷ কেমেৰাই দেখুওৱা সময়তো মুখত এটা হাহিঁ লাগি আছিল৷ যেন নিজৰ শাৰীৰিক বাধাগ্ৰস্ততাৰ প্ৰতি এক উদাসীন দৃষ্টিভংগী! ! ! ! জুলী বৰুৱাৰ বিয়াৰ খবৰ বাতৰি কাকতত পাইছিলোঁ৷ অনুষ্ঠানটোত গম পালোঁ, যে তেওঁ ইতিমধ্যে মাতৃও হৈছে৷ যেতিয়া কেনে লাগিছে বুলি সোধা হ’ল তেঁও ক’লে —“মাতৃত্ব সকলো নাৰীৰে সপোন৷ মই সেই সপোন পূৰণ কৰিবলৈ সক্ষম হৈছোঁ৷ ” মনতে বৰ সুখ পালোঁ৷\nচমৎকাৰ! ! ! সচাঁই চমৎকাৰ এওঁলোকৰ জীৱন৷ আমি হে নিজে ভবা ধৰণে কিবা এটা নহলে জীৱন শেষ কৰি দিম যেন ভাবো, এওঁলোকে কিন্তুু দুৰ্ভাগ্যৰ গোৰকো বুঢ়াআঙুলি দেখুৱাই জীয়াই আছে৷ সচাঁই, দুৰ্ভাগ্যৰ গোৰেও যেন এওঁলোকক প্ৰাপ্তিৰ গংগাতহে স্নান কৰোৱালে৷ এৰা, জীৱনে হয়তো প্ৰাপ্তিৰহে সন্ধান দিয়ে সদায়৷ বন্ধ দুৱাৰখনৰ ফালে চাই থকা আমিবোৰেহে গম নাপাওঁ যে আন এখন দুৱাৰে আমাক স্বাগতম জনাবলৈ ৰৈ আছে৷ ভুপেন হাজৰিকাৰ মৃত্যুৰ সময়ত তিনিদিন ধৰি হাজাৰ হাজাৰ মানুহৰ উপস্থিতিয়ে তেঁওক মৃত্যুৰ পৰাও জীয়াইহে তুলিলে৷ যত সৃষ্টি হৈছিল “মৃত্যু জিনাৰ গান“ জীৱন উদযাপনৰ গান৷\nহোমেন বৰগোহাঞিৰ সমগ্ৰ জীৱন যেন মানুহৰ মেধা, বুদ্ধিমত্তা, তথা জন্মতে লৈ অহা গুণসমূহ বিকাশৰ বাবে কৰা এক সাধনাহে! ! ! ! “কৰুণাধাৰা“ আনুস্থান জন্ম দি সকলোৰে অন্তৰত কৰুণাৰ সোঁত বোৱাইছে তেঁও… নিজৰ জীৱনত লগ পোৱা ইতিবাচক চিন্তাধাৰাৰ মানুহক পাঠক সমাজৰ লগত চিনাকি কৰাই দিয়াটো যেন তেঁওৰ অন্যতম প্ৰিয় এক কাম৷ তেঁওৰ লিখনিতে চিনাকি হ’লো কলেজ’ ছেছে, চম্পাৱতী দলে, শ্বাৰণ মনস্বিৰ(স্ক্লেৰ’দাৰ্মা নামৰ এক জটিল ছালৰ ৰোগত আক্ৰান্ত হৈও জীৱন উদযাপন কৰিবলৈ পাহৰাতো বাদেই, বৰঞ্চ জীবনটো উপভোগ্য হে হৈ উঠিছিল)—-আৰু বহুতো৷\nকৰ্মী মানুহৰ সকলো কথাই প্ৰেৰণাদায়ক৷ কোনো গোৰেই তেঁওলোকক গংগাত নেপেলোৱাকৈ নাথাকে৷ যিমান গোৰ, সিমানেই গংগাদৰ্শন, গংগাপ্ৰণাম, গংগাস্নান৷\n← বিষয়: পঙ্কজ পাঠক প্ৰসংগ৷ ★★““চিকিৎসা, বনৌষধ আৰু বিভ্ৰান্তি৷ ””★★ – ডাঃ কুমাৰ পাৰ্থ প্ৰতিম\nইচ্ছাশক্তি – ড° সমাদৃতা গোস্বামী →\nশিশু নাটক- পৰিবৰ্তন আৰু বিকাশ — বিদ্যুৎ বিকাশ শৰ্মা ঠাকুৰ\nদৰঙৰ লোক সংস্কৃতি: ওজাপালি (মিনতি গোস্বামী)


NRCত ১০০ কোটি টকাৰ কেলেংকাৰী! CAGৰ প্ৰতিবেদনত ভয়ংকৰ তথ্য– News18 Assam\nNRCত ১০০ কোটি টকাৰ কেলেংকাৰী! CAGৰ প্ৰতিবেদনত ভয়ংকৰ তথ্য\nGuwahati Double Murder : বেলতলাৰ ছাৰ্ভেৰ হত্যাকাণ্ডৰ সৈতে জড়িতৰ সন্দেহত আৰু দুজনক আটক মহানগৰ আৰক্ষীৰ\nমডেল ৰাজকন্যা বৰুৱাৰ বিৰুদ্ধে চাৰ্জশ্বীট আৰক্ষীৰ ! চাৰ্জশ্বীট দিয়া বাবে উচ্চ ন্যায়ালয়ত জামিন নাপালে ৰাজকন্যাই...\nISL ৰ নৰ্থ ইষ্ট ইউনাইটেডৰ মুখ্য প্ৰশিক্ষক হিচাপে চুক্তিবদ্ধ হৈছে খালিদ জামিল...\nThief Arrested : ছুইফট ডিজায়াৰত উদ্ধাৰ চুৰি ছাগলী, হোজাইত আৰক্ষীৰ জালত ছাগলী চোৰৰ গেং\n»NRCত ১০০ কোটি টকাৰ কেলেংকাৰী! CAGৰ প্ৰতিবেদনত ভয়ংকৰ তথ্য\nUpdated:December 5, 2019, 6:45 PM IST\nবিতৰ্কিত ৰাষ্ট্ৰীয় নাগৰিক পঞ্জীত সংঘটিত হৈছে ভয়ংকৰ কেলেংকাৰী\nLast Updated: December 5, 2019, 6:45 PM IST\nবিতৰ্কিত ৰাষ্ট্ৰীয় নাগৰিক পঞ্জীত সংঘটিত হৈছে ভয়ংকৰ কেলেংকাৰী। CAG ৰ প্ৰতিবেদনত উন্মোচিত হৈছে ভয়ংকৰ তথ্য। NRC উন্নীতকৰণৰ নামত সংঘটিত হৈছে ১০০ কোটি টকাৰ খেলিমেলি। পৰীক্ষা নকৰাকৈ দিয়া হৈছিল ৬৯ কোটি টকা। কাৰ্টিজ ক্ৰয়ত অতিৰিক্ত ভাবে প্ৰায় ১৯ কোটি ৪৪ লাখ টকাৰ খেলিমেলি।\nএই বৃহৎ কেলেংকাৰী বিশেষ ভাবে সংঘটিত হৈছিল–\nক. আই টি আৰু অন্যান্য সামগ্ৰী ক্ৰয়ৰ ক্ষেত্ৰত কৰা খৰচ আৰু বছৰি আয়–ব্যয়ৰ প্ৰকৃত হিচাপ নিদিয়াকৈ।\nখ. NSK ৰ প্ৰতিষ্ঠাৰ ক্ষেত্ৰত বেমেজালি। ১৫০০ৰ পৰা ২৫০০ NSK ৰ সংখ্যা বৃদ্ধি কৰাৰ ক্ষেত্ৰত নীতি–নিয়ম উলংঘা।\nগ. নতুনকৈ টেণ্ডাৰ নোলোৱাকৈ একমাত্ৰ পাৰ্টিক সেৱা কেন্দ্ৰ স্থাপন কৰাৰ বাবে ১৯৬.৬৫ কোটি টকাৰ পৰা ২৩২.১০ কোটি টকা বঢ়াই আদায় দিয়া হৈছিল।\nData Entry Operator ৰ দৰমহাৰ নামত বৃহৎ খেলিমেলি। প্ৰতিমাহে অপাৰেটৰসকলক ২০১৫ চনৰ ফ্ৰেব্ৰুৱাৰীলৈকেহে ৫০৫০ টকা প্ৰতিমাহে দিয়াৰ পিছত ২০১৭ চনত নৱেম্বৰ মাহলৈকে এই দৰমহা ৭৭২৫ টকালৈকে বৃদ্ধি কৰা হৈছিল। কিন্তু প্ৰকৃত ধায্য কৰা দৰমহা আছিল অপাৰেটৰ ১, অপাৰেটৰ ২ আৰু ৰিচৰ্চ পাৰ্চনৰ কাৰণে ২০১৫ চনৰ ফ্ৰেব্ৰুৱাৰীলৈকে প্ৰতিমাহে ক্ৰমে ১৩,৭৭৯ টকা, ১৩১২৩ টকা আৰু ১৪৯৮২.৩১ টকা। অৰ্থাৎ ডাটা এণ্ট্ৰী অপাৰেটৰক দৰমহা দিয়াৰ নামত বৃহৎ খেলিমেলি কৰিছিল NRC কৰ্তৃপক্ষই।\nITৰ আন্তঃগাথনি নতুনকৈ লোৱাৰ বাবে কোনো ধৰণৰ কাৰিকৰী বিশেষত্ব উল্লেখ নকৰাকৈ ব্যয় কৰা হৈছিল ৩৯.০৭ কোটি টকা। এই টকা WIPRO ই NSK সমূহত লেপটপ, কেমেৰা, হেভি ডিউটি স্কেনাৰ কাম প্ৰিণ্টাৰ আদি ক্ৰয় কৰাৰ বাবদ খৰচ কৰা দেখুৱাইছিল।\nFirst published: December 5, 2019, 5:06 PM IST\nচৰকাৰী কৰ্মচাৰীসকলৰ ৩১ শতাংশ মৰগীয়া বানচ বৃদ্ধি ৩১ জুলাইৰ পৰা বলৱৎ


সংখ্যাৰ আঁৰকথা – ফটাঢোল\n“তোমালৈ ফোন কৰিব পাৰিম নে?” ৰিন্টুদাৰ মেছেজ দেখি আচৰিত হ’লো। কি ইমান আৱশ্যকীয় কাম ওলালে যে ফোন কৰিহে ক’ব পাৰে??\n“কৰক” উৎকন্ঠাৰে ৰিপ্লাই দি মেছেজ পঠিয়াইছোহে, হেমন্তদাই ফোন কৰিলে।\n” হেল্ল’, সোণটো, কি কৰিছা?”\n“আছো আৰু, কওকচোন?”\n“হেৰি মানে, আমি মানে তোমাক এইমাহৰ সম্পাদ……. “\n“মানুহ মাৰিব বিচাৰিছে নেকি দাদা, মোৰ দৰে ‘ক’ৰ চুক কেইটা নজনাটোক ………” তাৰ পিছৰখিনি আপোনালোকে জানেই, কোনো বাহানা নচলিল।\n ফেব্ৰুৱাৰী মাহ এনেয়ে চুটি , তাতে ঘৰত ভণ্টিৰ বিয়া। গতিকে দায়িত্ব লোৱাৰ লগে-লগে নিজা তথা খনিন্দ্ৰভুষণ, চাহিন, নয়নমনি হালৈ,অবিনাশ , নিভা কাকতি, ৰক্তাভ,ভাস্কৰৰ সহযোগত আপোনালোকৰ ওচৰ চাপিলো । দায়িত্ব লৈয়ে থিৰাং কৰিছিলো, গোটত নিলিখা সদস্যসকলক মূল লক্ষ্য কৰি ল’ম । এইক্ষেত্ৰত হয়টো কিছু হ’লেও সফল হ’লো।\nমূল সমস্যা, সাক্ষাৎকাৰ কাৰ ল’ম ? কথা প্ৰসংগত পাৰ্থপ্ৰতিম শৰ্মা, চন্দনা শৰ্মাৰ লগত আলোচনা কৰোতে বিৰুৱালা ৰাভাৰ নাম থিৰাং কৰিলো। ইৰাণী শইকীয়া বায়ে দেৱজিত শৰ্মাক লগত লৈ যোগাযোগৰ পৰা সাক্ষ্য গ্ৰহণ কৰিবলৈ যোৱালৈকে সকলো দিশ সামৰি লোৱাৰ বাবে অশেষ ধন্যবাদ জনাইছোঁ।\nমাজতে নগাঁও মিট, সকলো তাত বিজি। ইফালে হাতত এটাও লেখা নাই। কি দুঃচিন্তাৰে যে কেইৰাতিমান পাৰ কৰিলো। এইসময়খিনিত জ্যোতিদা, হেমন্তদা তথা ৰিন্টুদাই দিয়া অভয়দান নাপাহৰো। শেষত যেনিবা বানপানীৰ দৰে লেখা আহিল। বৰ্ণাশুদ্ধিৰ সময়ত অবিনাশ, খনিন্দ্ৰভুষণ, ঋতুপর্ণা, বিজু, প্ৰণীতাবা, চবিনাবা, দিপাঞ্জলী, ৰিমঝিম , অনুৰূপ আৰু দুয়োগৰাকী পৰিস্মীতাই শেষৰ কেইদিন দিনে-ৰাতিয়ে কষ্ট কৰি সময়মতে আপলোড কৰিব পৰা কৰি দিয়াৰ বাবে কৃতজ্ঞ হৈ ৰ’ম।\nআপোনালোকে জানেই মই নো কি সম্পাদকীয় লিখিব পাৰো। দেৱজিৎ, দিগন্তদা, অভিজিৎ দা, জ্যোতিদাৰ সহযোগীতা নোপোৱা হ’লে মূৰত পানী ল’বলগীয়া হ’লহেঁ‌তেন।\nৰিণ্টুদা, অভিজিতদা, আৰু হেমন্ত কাকতিদা আপোনালোকক ধন্যবাদ নিদিওঁ৷ আপোনালোকৰপৰা পোৱা সহায় তথা উপদেশ ভাতৃ হিচাপে অধিকাৰ বুলিয়েই ধৰি লৈছোঁ৷ বহুতো কথা শিকাৰ সুযোগ পাইছো আপোনালোকৰপৰা, এই মৰম আৰু আশীষ যেন সদায়েই থাকে তাকেই বিচাৰিম৷ ৰাজশ্ৰী শৰ্মাই ফটাপ্ৰশ্নসমূহ সংগ্ৰহ কৰি দিলে, কৃতজ্ঞ হৈ ৰ’লো তোমাৰ ওচৰত৷ আলোচনীখনৰ অংগসজ্জা আৰু শিতানসমূহৰ বেনাৰসমূহ আকৰ্ষণীয়ভাবে সজাই দিয়াৰ বাবে অাৰাধনা বৰুৱা আৰু ভাস্কুদাৰ ওচৰত চিৰকৃতজ্ঞ হৈ ৰ’ম।\nবিশেষ কৃতজ্ঞতা দেৱজিত শৰ্মালৈ,তুমি নোহোৱা হলে হয়তো চকুৰে সৰিয়হ ফুল দেখিলোহেঁ‌তেন। সাক্ষাৎকাৰ লোৱাৰে পৰা আপলোড কৰালৈকে কি কি কৰা নাই… অশেষ ধন্যবাদ।\nসম্পাদনা সমিতিৰ প্ৰত্যেকজন সদস্যৰ লগতে এই সংখ্যাত নিজৰ লেখা দি আমাক বাধিত কৰা সকলো লেখক-লেখিকাৰ ওচৰত কৃতজ্ঞ হৈ ৰ’লো৷ আপোনালোকৰপৰা পোৱা সঁ‌হাৰিয়ে মোৰ ফটাঢোলীয়া জীৱন জীপাল কৰি তুলিলে ৷ মোৰ দৰে এজন সাধাৰণ সদস্যই সম্পাদকৰ আসন শুৱনি কৰিব পৰাটো মোৰ জীৱনৰ এক উল্লেখযোগ্য সপোন হিচাপে গণ্য কৰিম আৰু ইয়াৰ সমগ্ৰ কৃতিত্ব ফটাঢোল পৰিয়ালৰ৷\nভুলবশতঃ কোনো শুভাকাঙ্ক্ষীৰ নাম ল’বলৈ ৰৈ গ’লে নিজৰ বুলি ক্ষমা কৰি দিব বুলি আশা কৰিলোঁ।\nঅষ্টম সংখ্যা, তৃতীয় বছৰ।\n« লালগোল্লা -ঈশান জ্যোতি বৰা\nষষ্ঠ ইন্দ্ৰিয় – অভিজিত কলিতা »\nপ্ৰথমে এইটোৱেই পঢ়িলোঁ চোনটো দা। তামাম হৈছে।মোৰ নামটো এনেয়ে লিখিলে।\nভাল হৈছে আলোচনী। অভিনন্দন আপোনালৈ।\nআলোচনীখন সুন্দৰ হৈছে৷ সকলোলৈ আন্তৰিক অভিনন্দন ৷\nসুন্দৰ হৈছে৷ আন্তৰিক অভিনন্দন ৷\nআলোচনী ভাল হৈছে। অভিনন্দন\nআলোচনীখন ভাল হৈছে । আপোনালৈ অভিনন্দন। স‍ঁচাকৈয়ে সহায়ৰ হাত বোৰ নাথাকিলে অকলে এনে দায়িত্ব লোৱা সম্ভৱ নহয়। সকলোলৈ আন্তৰিক অভিনন্দন । এনেদৰেই যৌথ প্ৰচেষ্টাৰে সদায় যেন ভাল কামবোৰ হৈ থাকে তাৰেই কামনা কৰিলোঁ।\nগোটেইবোৰ পঢ়ি শেষ হোৱা নাই কিন্তু যিখিনি পঢ়িছো সুন্দৰ হৈছে\nঅলপ পঢ়িছো বাকী লাহে লাহে পঢ়ি থাকিম। আলোচনী সুন্দৰ হৈছে।\nসুন্দৰ হৈছে তোমাৰ সম্পাদনা৷ নতুন লেখকক উলিয়াই অনাটো ডাঙৰ সফলতা৷\nবহুত নিয়াৰিকৈ কৰিলা সোনটো৷